Spartak-Varna.net [ Novini+ ]: Октомври 2004\nнеделя, октомври 31, 2004\n"СПАРТАК" победи "ч.море" с 1:0\n"Спартак" извърши подвиг като победи "Черно море" на своя стадион. Единственият гол реализира Тодор Радомиров в 83-ата мин. Деветката овладя една изритана в небесата топка надбяга Йордан Терзиев, прехвърли Гошо Гинчев и от въздуха разстреля вратаря Ивайло Петров. Голът хвърли в транс феновете на "соколите", които тайно се надяваха техния тим да спечели. Мачът вървеше към 0:0. Преди попадението двата отбора си размениха по едно голово положение. През първата част Николай Вълев стреля с глава, но отличния Георги Арнаудов изби.\nПрез втората Марин Ценов засече пас покрай гредата на черноморци. Пламен Тимнев получи червен картон в 87-ата мин, когато фаулира Диян Кателиев и получи втори жълт картон. След тази победа "Спартак" събра 7 точки и надеждите за спасение са възкръснаха.\n- "Спартак": Георги Арнаудов, Златин Михайлов, Калоян Филатов, Николай Станчев (53-Живко Бояджиев), Цветан Зарев, Станислав Петров, Боян Илиев, Марин Ценов, Диян Кателиев, Тодор Радомиров (88-Иван Караджов), Михаил Христов (62-Тони Стефанов)\n- "Черно море": Ивайло Петров, Данаил Бачков (70-Валентин Станчев), Гошо Гинчев, Веселин Вачев (50-Детелин Димитров), Йордан Терзиев, Петър Костадинов, Марко Илич, Станислав Стоянов (60-Константин Дарсания), Диян Генчев, Николай Вълев, Пламен Тимнев\n- Съдия: Димитър Костов (Бс)\n- Жълти картони: Михайлов/В. Станчев, Ст. Стоянов, Диян Генчев\n- Червен картон: Пламен Тимнев-83\n- Стадион: "Спартак", 4000 зрители\nКУРДОВ: "Голът на Радомиров, трябва да стане гол на месеца"\nТреньорът на "Спартак" Петър Курдов отиде заедно с футболистите да поздрави феновете след мача с "Черно море". Курдов прегърна всички свои играчи, а накрая разцелува Тодор Радомиров, който вкара победния гол. "Моите футболисти спазиха на 100 процента тактическите указания - сподели Курдов на пресконференцията. - Някои играчи дори надскочиха себе си. Изключително съм доволен, когато правя смени от умора, а не от неможене. Все още има какво да се желае, но това е пътя. Направихме доста грешки, но ще ги кажа на играчите в съблекалнята в понеделни. Голът, който вкара Радомир Тодоров, трябва да бъде обявен за попадение на месеца. Такива попадения рядко се виждат вече по нашите терени".\nРАДОМИРОВ: "Защо да не го прехвърля, какъв е тоя Гинчев"\nАвторът на единствения гол в мача "Спартак" - "Черно море" Тодор Радомиров не беше наясно кои точно защитници на съперника е преодолял преди да нанесe кинжалния си удар. Съотборниците му обясниха, че е надбягал Йордан Терзиев, после е прехвърлил Гошо Гинчев. Журналистите пък питаха дали не е прехвърлил добричлията Детелин Димитров.\n"Защо бе, какъв е тая Гошо Гинчев, че не може толкова да се преодолее" - попита Радимиров.\nТой бе много щастлив, затова че върна у "Спартак" надеждите за спасение, въпреки че следващия кръг "соколите" гостуват на "Левски".\nМного щастлив от успехът бе и президентът Иван Славков.\n"Дойде и ме разцелува" - сподели Иван Петров, който откри Радомир Тодоров като футболист чрез своята школа "Феър плей".\nВсички играчи на "Спартак" са категорични, че това е най-добрия им мач. С "Берое" също са играли много силно, но не е трябвало да допускат втори изравнителен гол.\nКРАЛЕВ: "Унижението е много голямо, викат ни продажници"\nПрезидентът на "Черно море" Красен Кралев изказа огорчението си от представянето на футболистите в дербито със "Спартак".\n"Унижението е много голямо, за нас ръководството и феновете. Това е най-важния ни мач. Иди и обяснявай, че не сме дали мача. Обидата, която ни нанесоха футболистите е огромна. Да ни викат, че сме продажници, след като "Спартак" си взеха мача с един удар във вратата. В никакъв случай не сме ударили рамо на "Спартак". Изключително важен мач загубихме".\nИлиан Илиев, треньор на ч.море:\nНапускам, аз съм виновен\nИзиграхме много грозен мач. Поемам цялата вина за загубата. Сега ще разговарям с ръководството на клуба и ще кажа на шефовете, че напускам. Щом не съм могъл да мотивирам футболистите, за да играят силно в най-важния ни мач, значи не съм си свършил работата. За нас няма значение дали ще станем шампиони, или Спартак ще изпадне. Остава фактът, че не успяхме да спечелим дербито. Имаме и финанси, и добри футболисти. Нашата цел е да радваме хората по трибуните през уикенда. Не го направихме и съжалявам, че обидихме нашите фенове.\nпетък, октомври 29, 2004\nПетър Курдов: Досега не съм губил дерби\nВ тези мачове няма фаворити. Готов съм да си тръгна когато Иван Славков ми каже, казва треньорът на Спартак\nСтарши треньорът на Спартак Петър Курдов изрази оптимизъм преди варненското дерби с Черно море, съобщава в-к."Позвънете Новини". Мачът е утре от 14,30 ч. на стадиона на “соколите”. “Досега през живота си не съм губил дерби. Бях в Левски в силния му период, когато биехме постоянно ЦСКА. С Ботев пък един път само завършихме наравно с Локомотив (Пд). Тогава дори аз вкарах двата гола за 2:2. Спартак - Черно море обаче ще е първото ми градско дерби като треньор. Надявам се, да съм без загуба и в събота следобед”, каза Курдов.\nСпоред наставника, в подобни мачове няма фаворит, а двата отбора имат равни шансове за успеха. “Едно дерби се печели с хъс и сърце. Трябва да си ожулиш брадата, да се удариш и т.н. Иначе не става. В такива мачове няма предварително изявен фаворит. Домакинството също не е фактор, само мотивацията е от значение”, смята треньорът.\nТой познавал отлично отбора на Черно море, тъй като е гледал видеозаписи от мачове на градския съперник. “Моряците” имат добър отбор, но нямат с какво да ни изненадат. Ние тях също. В такива мачове всеки е пренавит и е нормално да има грешки. Дано нашите са по-малко”, пожела си наставникът на “соколите”.\nТой оприличи играчите си на Зико и Сократес. “Футболистите ми прекаляват понякога с разни петички или по-нестандартни отигравания. Опитват се да се правят на бразилците Зико и Сократес”, коментира Курдов. Той добави, че половината му багаж бил натоварен в личния автомобил и е готов, при желание от страна на президента Иван Славков, да напусне поста си.І Почти сигурно двубоя пропускат защитниците Мишо Лазаров и Румен Георгиев. С наказание е Марко Палавестрич, така че проблемите в защитата ще са много сериозни. Вчера футболистите, които взеха участие в мача с Миньор (Бобов дол) имаха възстановително занимание, но днес ще тренират на пълни обороти. Отборът се качва на лагер довечера.\nВойчев: Футболистите ни играят ганкиното!\nСериозни забележки към представянето на футболистите на Спартак в Бобов дол отправи изпълнителният директор на клуба Иван Войчев,съобщава в-к."Позвънете Новини". В сряда “соколите” паднаха с 1:0 от местния Миньор в 1/16-финал от турнира за Купата на България. Те обаче пътуваха в деня на мача, а градът е на 600 километра от Варна.\n“Нашите футболисти са перфектни във функционално отношение, но трябва да се простят с този примиренчески манталитет, който е в 90% от тях. Те нямат никакво оправдание за безличното си представяне в Бобов дол. Тези хора са свикнали да си живуркат, да взимат пари и да не влагат никакви усилия. На мача с Миньор почти нямаше шпагати, треньорът направо прегракна край тъчлинията. Всеки си има някакъв свой стил на игра, който смята, че се доближава до футбола. Но какво играят? Ганкиното!”, изцепи се изпълнителният шеф. Според него футболистите или не искали да играят, или не искали да чуват какво им се говори. Той все пак похвали вратаря Георги Арнаудов, който спасил 5-6 чисти голови положения в Бобов дол.\nСтарши треньорът Петър Курдов обаче се разграничи от думите на Войчев. Според него, домакините от Миньор били изключително мотивирани, което било характерно за отбори от “Б” група в турнира за Купата на България.\nчетвъртък, октомври 28, 2004\nКуриозни моменти от варненските дербита\n54-ото дерби ще изиграят Спартак и Черно море в събота. “Позвънете Новини” ви предлага няколко любопитни момента от срещите между двата отбора. Така например, Христо Вълчанов (Спартак) е първият и единствен досега голмайстор от наказателен удар.\nВладо Герасимов от Черно море е първият чужденец с попадение в дербито. Ненад Лукич - първият и единствен досега чужд вратар в тези срещи. Дарко Савич е първият и единствен чужденец с автогол. Двамата братя черноморци Георги и Никола Димитрови бележат общо четири гола във вратата на Спартак, а Христо и Благой Николови от Спартак имат 5 гола във вратата на съперника. Други двама братя - Стоян и Енчо Недеви от Спартак, в един и същ мач вкарват по гол и автогол.\nГочо Русев играе за Черно море в първото дерби, а после свири други две. Живко Димитров играе за Спартак в две дербита и свири едно. Общо 41 съдии са свирили това дерби като в събота Димитър Костов ще го ръководи за втори път. Най-много пъти дербито са свирили Георги Христов, Петър Николов и Иван Добринов по 3.\nСпартак се загуби по пътя, пада в Бобов дол\nБързака наказа варненския тим, домакините удариха и гредата зад младия Николай Колев\nУникални премеждия изживяха футболистите на Спартак преди да се разделят с тазгодишното си участие в турнира за Купата на България, съобщава в-к."Позвънете Новини". Варненци гостуват в Бобов дол на местния третодивизионен Миньор. Отборът на Петър Курдов обаче не успя да се добере навреме до западното ни градче. Както е известно, варненци тръгнаха рано сутринта от морската столица, с цел да спестят пари от хотели. Вояжът от 6 часа обаче станал прекалено дълъг. За капак шофьорът на клубния автобус сбъркал пътя към Бобов дол. Така “соколите” закъсняха за мача си от 1/16 финалите от турнира за Купата на България “Форд Мото Пфое”. Срещата започна с 20-минутно закъснение, а Спартак влезе в игра буквално без загрявка. Това пък бе добре дошло за надъханите домакини, които още от първата минута започнаха да атакуват вратата на младия Николай Колев. В крайна сметка бившият играч на Велбъжд и Левски Пламен Петров успя да доведе нещата до гол в 10-ата минута. След попадението на Бързака, домакините изпуснаха 4-5 чисти положения, като се отличи Красимир Иванов. Той тресна и гредата зад Колев.\nНаставникът Петър Курдов пък имаше в състава си само резервни играчи, след като остави да почиват във Варна Златин Михайлов, Генко Славов, Николай Станчев, Окан Хасан и Марин Ценов. Курдов също не смяташе да пътува, но променил мнението си в последния момент.\n- Миньор - Спартак 1:0\n- Миньор: В. Георгиев, Здравков, Юл. Максимов, Д. Йорданов, Ангелов, Ив. Максимов (49 Кр. Иванов), Карадинов, Д. Георгиев (55 Нанков), Бориславов (90 Делчев), Свиленов, Петров\n- Спартак: Колев, Зарев, Софрониев, Филатов, Костадинов (77 Мирчев), Палавестрич, Илиев, Бояджиев, М. Христов-Големия (51 Каров), Филипов (49 М. Христов-Малкия), Стефанов\n- Жълти картони: Свиленов; Костадинов, М. Христов-Малкия, Палавестрич, Бояджиев\n- Червен картон: Палавестрич\n- Стадион “Н. Кръстев-Шулца” - 500 зрители\nИво Димов поддържа формата си в Девня\nДоскорошният полузащитник на Спартак Иво Димов поддържа формата си с третодивизионния Девня, научи “Позвънете Новини”. Старши треньор на този тим е добрият приятел на русокосия футболист Атанас Атанасов. Димов възнамерява да продължи кариерата си през зимата. Тогава той ще се пробва да си уреди трансфер в чуждестранен клуб.\nПолузащитникът бе картотекиран в Спартак в началото на този сезон, но не пожела да играе за родния си клуб, заради конфликт със старши треньора Петър Курдов. Наставникът се изцепи, че не знаел кой е Иво Димов и че халфът няма да издържи на тренировките и ще си изповръща червата. Наскоро собственикът на клуба Иван Славков разкри, че ексцентричният халф е добре дошъл в отбора.\nПрез миналия шампионат именно Димов спаси отбора от изпадане в “Б” група. Тогава той вкара изключително важните седем попадения, въпреки че игра в по-малко от половината срещи през шампионата. Освен за “соколите”, Иво Димов е играл още за Черно море, ЦСКА, Литекс, Добруджа и китайския Ченду.\nБУРГАЗЛИЯ свири варненското дерби Спартак - ч.море\nБургазлията Димитър Костов с помощници Й. Видов и Н. Христов (четвърти съдия - М. Богдев) ще ръководят варненското дерби Спартак – ч.море в събота.\nСпартак пътува 1200 км днес, Курдов взима 15 играчи\nИзключително странно решение взе ръководството на Спартак за днешния мач от 1/16-финалите на турнира за купата на България с Миньор (Бобов дол), съобщава в-к."Позвънете". “Соколите” ще пътуват в деня на мача, а разстоянието до малкото градче е цели 600 километра. Много трудно играчите на наставника Петър Курдов ще запазят сили за самия мач, който е в 15 ч., а и в събота на тима предстои изключително важен мач с градския съперник Черно море.\nКурдов запази някои от основните си играчи като Диян Кателиев, Марин Ценов, Златин Михайлов и Николай Станчев, но въпреки това в групата попаднаха и титуляри от досегашните двубои. На автобуса за Бобов дол се качиха само 15 футболисти. Старши треньор на втородивизионния Миньор е бившият футболист на “соколите” Анатоли Нанков. Главен съдия на двубоя днес ще е дебютантът Иван Петров.\nГрупата на Спартак за мача: Арнаудов, Колев, Палавестрич, Кръстев, Филатов, Софрониев, Костадинов, М. Христов Христов, М. Ангелов Христов, Бояджиев, Филипов, А. Стефанов, Каров, Вл. Мирчев, Б. Илиев\nПетима “соколи” с травми, тимът тръгва днес за мача\nПетима футболисти на Спартак са с контузии преди утрешния мач с Миньор (Бобов дол) от турнира за купата на България, съобщава в-к."Позванете". Става дума за капитана и играещ помощник-треньор Николай Станчев, Станислав Петров, Румен Георгиев, Иван Караджов и Мишо Лазаров, които няма да пътуват за мача. Всички те са под въпрос и за градското дерби с Черно море в събота. Освен това все още не са платени и глобите за картоните, които футболистите са получили. Има вариант наставникът Петър Курдов да запази още хора от основния състав за варненското дерби, което е от изключително значение за “соколите”. Ако не победят Черно море “соколите” почти сигурно ще се простят с елитната група. Въпреки това Спартак не е отписал двубоя за купата, където победителят се определя само в една среща.\nОтборът пътува за Бобов дол след тренировката днес. Съществуваше вариант спартаковци да тръгнат в деня на мача, но разстоянието до града на съпреника е 600 километра и футболистите ще останат без сили за самия мач.\nСтарши треньор на втородивизионния Миньор е бившият футболист на варненския тим Анатоли Нанков.\nПубликувано от UP в 11:37 Няма коментари:\nРумен Георгиев под въпрос за дербито\nЗащитникът на Спартак Румен Георгиев е под въпрос за варненското дерби с Черно море тази събота. Той е получил комоцио по време на двубоя от 10-ия кръг на “А” група с Локомотив (Сф). Георгиев дори е бил в “Пирогов” и се е прибрал във Варна с автомобила на техническия директор Румен Димов. Освен него в защитата на “соколите” може да липсва и Михаил Лазаров. Бранителят страда от частично разкъсване на адуктора и не е сигурно, че ще бъде възстановен до събота.\nВ същото време във Варна продължават да се ядосват на съдията Антон Генов, който ощети тима срещу “железничарите”. Реферът отмени редовен гол на варненския тим и отсъди дузпа за Локомотив за нарушение извън наказателното поле. “Категоричен съм, че нарушението за дузпата бе извън полето. Генов можеше да ме изгони, но не го направи, защото беше гузен. Дори за нашата дузпа не съм сигурен, че я имаше. По-скоро, съм склонен да вярвам, че реферът компенсира”, заяви вратарят на домакините Генко Славов, който пое вината за първото попадение.\nНики Станчев в топ 4 на Спартак за мачове в елита\nКапитанът и играещ помощник-треньор на Спартак Николай Станчев вече е на четвърто място в клубната ранглиста по участия в елита. Петъчният мач срещу Локо (Сф) бе под №221 за халфа. В момента пред него са само Илия Кирчев (271), Бисер Димитров (228) и Красимир Зафиров (227). Ако продължава в същия дух Станчев ще излезе на второ място до края на първенството. В тези 221 двубоя Станчев има 18 попадения. Едно от тях остава в историята. През есента на 1996 г. при успеха над Велбъжд с 2:1 той вкарва първия гол, който е под №1000 за Спартак в “А” група.\n10-те елитни сезона на Ники в Спартак започват от 1995/96, когато в първия кръг игра срещу Нафтекс в Бургас при загубата с 2:5. Тогава той изиграва 19 мача с 2 гола. Следват 1996/97 - 25/4, 1997/98 - 27/1, 1998/99 14/0, 1999/00 - 11/1, 2000/01 - 23/0, 2001/02 - 32/4, 2002/03 - 24/3, 2003/04 - 28/1, 2004/05 - 8/2.\nсъбота, октомври 23, 2004\nЛокомотив (Сф) - Спартак 3:1\n- Локомотив: Голубович (45 Манолков), Савич, Дончев, Вълчинов, Крумов, Донев (75 Дамянов), Дафчев, Ю. Петков, Орачев, Кондев (63 Марков), Генков\n- Спартак: Славов, Михайлов, Филатов, Кателиев, Станчев, Палавестрич (53 Радомиров), Петров, Р. Георгиев (36 Б. Илиев), Ценов, Бояджиев, М. Христов (46 Стефанов)\n- Голмайстори: Генков (36, 74), Донев (67 д); Ценов (82)\n- Жълти картони: Голубович, Дончев; Славов, Филатов\n- Стадион “Локомотив” - 300 души\nГенов поряза Спартак при 1:3 от Локо (Сф)\nРеферът отменя изравнителен гол на “соколите”, дава пресилена дузпа на домакините\nСпартак се приближи още повече до “Б” група, след като записа осма загуба в десетия си мач през първенството. Варненци отстъпиха с 3:1 при гостуването си на Локо (Сф), но за поражението до голяма степен повлия и реферът Антон Генов.\nГостите откриха резултата още в петата минута, когато Румен Георгиев изби нескопосано топката и от 10 метра младокът Цветан Генков я прати с глава в мрежата. Малко след това виновникът бе заменен от Боян Илиев. Генков направи още два суперпропуска до почивката, спартаковци също се разминаха на два пъти с гола. В 42-ата минута тежка контузия получи вратарят на “железничарите” Урош Голубович, който след сблъсък с Марин Ценов бе откаран в болница. Там неговата челюст бе оперирана.\nВ началото на втората част чист гол на “соколите” бе отменен. След удар на Ценов топката премина голлинията, но Генов бе категоричен, че гол няма, без дори да се посъветва с помощника си. В 67-ата минута Генко Славов спъна откъсващ се нападател на гостите и съдията отсъди дузпа. Останаха обаче съмнения дали нарушението е било вътре в наказателното поле. Ветеранът Дончо Донев не сгреши от бялата точка - 2:0. Три минути по-късно Диян Кателиев пропусна да намали за гостите също от дузпа. В 74-ата минута Генков вкара второто си попадение, а шест минути преди края Марин Ценов намали с удар от далече.\nПетър Курдов: Такива са ни възможностите\nНаставникът на Спартак Петър Курдов бе изключително разочарован от поражението с 1:3 от Локомотив (Сф). “За съжаление такива са ни възможностите на този етап. Видяхте какви грешки допускаме, нещата отиват много на зле. Ще проведа персонални разговори с някои от футболистите, след които трябва да тръгнем нагоре. Аз определям кой да бие статичните положения и още преди мача съм казал, че Диян Кателиев ще бие дузпа, ако ни бъде отсъдена такава. Имам претенции и към съдията. При 1:0 топката беше около един метър във вратата на Локомотив. Ще изгледаме и записа, за да се уверя. Знам как може да свири Антон Генов. Не взимам отношение към съдиите, но този път претенциите ми са сериозни. За съжаление при 2:0 изпуснахме дузпа. Не съм казал, че победата на домакините не е заслужена”, заяви Курдов.\n“Единствените грешки които допуснахме бяха неотбелязването на положенията. Четири пъти излязохме срещу вратаря и не можахме да вкараме. Спартак игра открито, не се затвори, създаде ни някои неприятности. На този етап Локо подава главата от водата, направихме два успешни мача. Съдията можеше да даде червен картон на Генко Славов”, коментира наставникът на “железничарите” Стефан Грозданов.\nПубликувано от UP в 16:48 Няма коментари:\nКурдов пуска петима нови срещу Локомотив\nТреньорът надъхва своите за успех над другия опашкар, в клуба недоволни от жребия за купата\nПетима нови футболисти на Спартак ще излязат днес от 16 ч. на стадиона в столичния квартал “Надежда”, в сравнение с последния двубой на “соколите”. Варненци срещат друг опашкар - Локомотив (Сф). Треньорът Петър Курдов готви промените, защото ще търси победата на всяка цена. Поради медицински проблеми срещата пропускат Михаил Лазаров, който получи нова травма срещу Берое, и Иван Караджов, имащ проблеми със сърцето. Освен тях, извън титулярния състав ще останат Георги Костадинов, Боян Илиев и Виктор Софрониев. На тяхно място ще се включат Златин Михайлов, Калоян Филатов и Румен Георгиев в защита, Живко Бояджиев в средата на терена и Тодор Радомиров в атака. На практика от защитата, която допусна наивни голове срещу Берое, ще играе само десният бек Цветан Зарев. Варненци са убедени, че трябва да вземат точките, които изпуснаха у дома, от преките си конкуренти за изпадане. Присъствието на топрефера Антон Генов пък гарантира прозрачността на двубоя в “Надежда”. Куриозното е, че трима бивши играчи на Спартак и екст реньорът на варненци Стефан Грозданов ще трябва да “потопяват” клуба от морската столица.\nГрупата на Спартак: Генко Славов, Георги Арнаудов, Златин Михайлов, Румен Георгиев, Цветан Зарев, Николай Станчев, Калоян Филатов, Милен Христов, Тодор Радомиров, Виктор Софрониев, Марин Ценов, Диян Кателиев, Тончо Стефанов, Марко Палавестрич, Милен Христов, Георги Костадинов, Станислав Петров, Живко Бояджиев.\nМеждувременно от ръководството на клуба се оплакаха от жребия за Купата на България. Въпреки че съперникът - Миньор (Бобов дол), е повече от поносим, изпълнителният директор Иван Войчев се жалва от разходите, които ще се направят. “Едно ходене до София ни струва 1300 лв. До Бобов дол ще стане 1 500 лв. Абсолютно излишни пари. Да не говорим как момчетата ще се убият от път за пет-шест дни”, каза Войчев.\nСпартак не е печелил в “Надежда” от 46 години\nДоста време чакат “соколите”, за да спечелят на стадиона в столичния квартал “Надежда”. Последната победа на Спартак в София над Локомотив е през сезона 1958/59 - 2:0 (голове на Христо Николов, Иван Филипов).\nТова е най-отдавнашният успех на варненци, в сравнение с останталите столични отбори в групата. 77 мача са изиграли съперниците досега, 35 пъти Локо бие, 23 са ремита, а 19 успеха за Спартак, при голово съотношение 140:85. В София след 38 мача статистиката 27 победи за домакините, 9 равни и 2 успеха за гостите. Ако Локомотив вкара три гола на Генко Славов, последният от тях ще е 100-ен гол във вратата на Спартак (97:24). Първата победа срещу Локомотив в столицата е в първия мач през 1950 г. с 1:0 (Д. Парушев).\nНай-големите разлики са 5:0 - 3 пъти, 6:0 - 2 пъти, и 7:0 - 1 път (това е втората най-голяма загуба в историята на варненци). Последният мач в София завърши 1:2, но заради неплатената глоба на Златин Михайлов, “соколите” загубиха с 0:3 служебно. Ники Станчев има две попадения срещу Локото, а Злати - едно.\nчетвъртък, октомври 21, 2004\nИВАН КАРАДЖОВ получи сърдечна криза, БУНТ срещу Курдов\nАвторът на втория гол във вратата на "Берое" Иван Караджов получи сърдечна криза по време на тренировка и вероятно ще пропусне мача с "Локомотив" (Сф) в петък. "Соколите" пътуват в четвъртък в 12 ч. Караджов e пострадал от така нареченото прескачане на сърцето. Другите играчи се оплакали, че треньора много ги товари по време на тренировка и също може да пострадат. Според Курдов инцидентът с Караджов е станал на една от първите тренировки в началото на седмицата. Има съмнения, че "засилването" на информацията е било продиктувано от предстоящ бунт в тима. Ако "соколите" загубят в София Курдов ще бъде освободен. Той сам призна, че във Варна не го харесват.\nПрезидентът на Спартак няма да гледа дербито\nПрезидентът на Спартак Иван Славков няма да може да присъства на варненското дерби между неговия тим и Черно море. Мачът е следващата събота от 14,30 ч. на стадиона на “соколите”. Причината за отсъствието на общинския съветник е, че по това време той има бизнес ангажименти в чужбина. Славков заяви, че ще се информира постоянно за резултата по мобилния телефон от някой от щаба на Спартак. Босът не пожела да даде прогноза за крайния изход от двубоя, тъй като откакто поел клуба, станал много суеверен.\nДнес в 10 ч. “соколите” тренират и след това потеглят за София, където утре от 16 ч. гостуват на Локомотив. Двата тима са в дъното на таблицата и мачът е изключително важен за тях. Варненци се заканиха да отмъкнат поне точка на “железничарите”.\nОт групата за мача отпадат Мишо Лазаров и Иван Караджов. Първият има разкъсване на адуктора, а нападателят не се е почувствал добре на вчерашната тренировка, тъй като сърцето му прескачало. Старши треньорът Петър Курдов ще направи куп промени в стартовата единайсеторка, в сравнение с тази, която започна срещу Берое. Със сигурност сред титулярите ще бъдат Златин Михайлов, Румен Георгиев, Калоян Филатов и Тодор Радомиров.\nсряда, октомври 20, 2004\nСпартак дължи 3,5 млн. лева\nНад 3,5 млн. лева дългове е натрупал Спартак по времето на ръководството на Николай Ишков, съобщи сегашният изпълнителен директор на клуба Иван Войчев. Задълженията са към шефа на Нафтекс Митко Събев, към държавата и към различни фирми и дружества.\nРазбра се още, че Спартак ще се опита да продаде в Германия Диян Кателиев и Марин Ценов. Интерес към тях има от втородивизионни отбори. Вчера президентът на клуба Иван Славков замина в Германия да преговаря. Посредници са двама немски мениджъри. Ако сделката се финализира, договорът ще стане факт при отварянето на трансферния прозорец през януари. Очаква се в касата на варненския клуб да влязат около 200 000 евро.\n105-килограмова овца обещаха на футболистите от Спартак. Условието е нападателят Иван Караджов да вкара три гола в оставащите шест есенни кръга. Курбанът ще бъде даден в хижа "Ловската" край Девня от Васко Кокала. Той е бивш президент и спонсор на Девня. Именно в неговото заведение Караджов се запознал с настоящата си приятелка Михаела, която ще прави кариера на фолк певица.\nИван Славков: Курдов е мъжкар, остава в отбора\nТреньорът бил готов да си тръгне след мача с Берое. Босът обещава борба за оставане до последния кръг\nСобственикът на Спартак Иван Славков заяви, че на този етап не предвижда треньорска рокада в отбора. Той определи Петър Курдов като мъжкар, който е приел с достойнство равенството с Берое и е поел цялата вина.\n“Петьо бе готов да напусне поста си след тази среща. Той е абсолютен мъжкар и хвърля всичко в работата. Но има ли смисъл да се сменя на всеки два месеца треньора. Важното е да се промени мисленето на момчетата, а се вижда, че има развитие в тази насока. Искам футболистите да не играят за обещаните премии, а за Спартак и за слава. Много съм разочарован от изпуснатата победа в края, вече трети ден релаксирам. Съставът бе объркан. Трябваше да смачкаме Берое в първите 20 минути и в края да не мислим, че може да се стигне до изравняване. Не знам къде се греши. Присъствам на тренировките на отбора. В тях виждам едно, а по време на мачовете съвсем друго. Подготовката е нормална, но в играта нещо не върви. Вчера (б.р. в неделя) проведох разговори с абсолютно всички хора, свързани с клуба - треньор, футболисти, изпълнителен директор и т.н. Всички вече мислим за успешно представяне в предстоящия мач с Локомотив (София). Нищо не е загубено все още. Надявам се, че ще завършим есента с 15 точки. Едно е сигурно - до послед ния мач от първенството ще се борим да не изпаднем. През миналата година Ботев бе с 8 точки през есента, а имаше шансове за спасяване до последно”, каза Славков, който е общински съветник във Варна.\nТой призна, че все още не се мисли за зимна селекция. “Ще продължаваме да налагаме наши варненски кадри. Трябва ли да правим като Берое например?! Старозагорци дадоха много пари за селекция, а имат едва четири точки повече от нас”, каза Славков. Босът не пожела да прогнозира как ще завърши мачът с Локомотив в София. “Откакто взех Спартак, съм станал много суеверен. Затова не искам да давам никакви прогнози”, обясни Курдов.\nБосът на “соколите” иска Иво Димов да се върне\nСкандалният халф Иво Димов да играе за тима, без значение кой е треньорът. Това заяви вчера президентът на Спартак Иван Славков. “Той е винаги добре дошъл в отбора, ние сме и приятели, освен всичко. Нека се върне, ако милее за отбора, независимо от факта, че треньор е Петър Курдов. Със сигурност Иво Димов ще ни е много полезен, но с евентуалното негово завръщане нещата няма да се оправят като с магическа пръчка. Имаме и други опитни състезатели, но резултатите не са налице”, каза Славков. Той коментира и ситуацията с бившия президент на отбора Николай Ишков. Както е известно, наскоро от ръководството на варненския тим обвиниха дипломирания в НАТФИЗ кукловод, че си е фалшифицирал документите, за да не носи отговорност за дълговете наптрупани през неговото управление на клуба. “Положението с Ишков си остава висящо. Лошото е, че тези пари, които ги давам, отиват в бездънна яма. Много хора на мое място биха ги изразходвали за семейството и приятелите си например”, обясни Славков.\nПрезидентът на Спартак ще реши днес дали тимът да подава жалба за формалното нарушение на правилника в мача с Берое. По-вероятно е обаче тимът да оттегли претенциите си. Както е известно, варненци искаха преиграване заради това, че Марио Метушев от Берое е излязъл с №8 на терена, а е записан с №18.\n“Соколите” купуват нова екипировка\nРъководството на Спартак ще закупи тази седмица нова екипировка. Администраторът Румен Димов и изпълнителният директор Иван Войчев вече са ходили в Бургас, за да изберат модела на новите фланелки. Екипите ще са на българска фирма “Томи”, която все повече нахлува на родния пазар. С екипи от тази марка са и футболистите на Черно море.\nНа новите фланелки със сигурност няма да е изписано “Първа инвестиционна банка”. Причината е, че в касата на “соколите” вече не влизат пари оттам. Иван Войчев призна, че се е опитвал отново да търси спонсорство от тази банка, но са му отказали.\nСпоред изпълнителния директор на Спартак, никой не искал да дава пари на клуба, тъй като си спомнял за бившия президент Николай Ишков и натрупаните от него дългове. Според неофициални данни задълженията на клуба, натрупани по времето на дипломирания в НАТФИЗ кукловод възлизат на 3,5 милиона лева. Дълговете са към шефа на Нафтекс Митко Събев, към държавата и към различни фирми и дружества.\nПубликувано от UP в 10:09 Няма коментари:\nпонеделник, октомври 18, 2004\nВ Спартак решават днес дали да пуснат контестация за формалното нарушение на правилника на мача с Берое. Решението ще вземе лично спонсорът Иван Славков след разговор със спортно-техническия щаб. Защитникът Михаил Лазаров е аут от терена за 2 седмици. Той напусна с разкъсани мускулни влакна срещу Берое и контузията му е доста тежка. Вчера Петър Курдов направи разбор на двубоя, като обърна внимание на допуснатите тактически грешки.\n"СПАРТАК" подава контестация за две формални нарушения\nРъководството на "Спартак" ще подаде контестация за две формални нарушения в мача с "Берое". Ако БФС уважи жалбата срещата със старозагорци може да се преиграе. Първо голмайсторът на "Берое" Марио Метушев бе записан в тимовия лист с номер 18, а влезе като резерва с номер 8. Второ - началният удар за второто полувреме бе изпълнен неправилно от футболистите на "Спартак" като топката бе подадена назад, а според правилата трябва да се пусне напред.\nВарненци изпуснаха двете точки и добре, че всичките им съперници в дъното завършиха наравно - "Родопа" - "Видима" 1:1, "Несебър" - "Черно море" 1:1, "Беласица" - "Славия" 0:0, "Нафтекс" - "Локомотив" (Сф) 0:0.\nДвубоят с "Берое" не започна добре. Гостите откриха резултата в 20-ата мин, след като Захари Димитров бе изведен сам срещу вратаря Генко Славов. В 39-ата мин Николай Станчев за втори път пробва от пряк свободен удар и успя да вкара от 35 метра. Вратарят Ставрев се оплете в мрежата заедно с топката. Голът стана, след като Петър Курдов извади Костадинов и пусна на негово място опитния Златин Михайлов. Той зае мястото на Ники Станчев, който тръгна напред и успя да направи 1:1. През втората част Тодор Радимиров центрира и Иван Караджов направи 2:1. Само 4 минути отделиха домакините от успеха. Марио Метушев обаче успя да изравни. Грешка в защитата доведе до удар на Слави Жеков от упор, но Генко Славов спаси. При ответната стрелба на Метушев Генко бе преодолян за 2:2.\n"Спартак": Генко Славов, Цветан Кръстев, Петров, Виктор Софрониев (36-Живко Бояджиев), , Михаил Лазаров (50-Тодор Радомиров), , Диян Кателиев, Николай Станчев, Марин Ценов, Боби Илиев, Иван\nКараджов, Георги Костадинов (25-Златин Михайлов).\n"Берое": Ставрев, Спахиев, П. Колев, Алая, Попчев, Людмил Киров, Слави Жеков, Куоки, Захари Димитров (Митов), Румен Калчев (Николов), Езе (Метушев)\nСъдия: Ангел Бекяров (Колина)\nСтадион: "Спартак", 1500 зрители\nКУРДОВ пред изгонване от "Спартак", "СБЪРКАХ", призна той\nТреньорът Петър Курдов е пред изгонване от "Спартак" (Вн) след равенството 2:2 срещу "Берое". Всички на стадиона са на мнение, че той е сбъркал състава в този мач. Призна го и самия Курдов. След срещата президентът на отбора Иван Славков влезе в съблекалнята и разговаря с футболистите около 30 минути. Това наложи пресконференцията да започне без Курдов. Дори тръгна слух, че Курдов отказва да застане пред журналистите. "Иван Славков бе много ядосан в съблекалнята", призна един от футболистите. Напрежението в отбора съществува отдавна. Много от играчите са настроени против Курдов защото не ги пуска в игра. Заради конфликт Иво Димов отказа изобщо да тренира.\n"Сбърках в тази среща - сподели Курдов пред журналистите. - Поемам изцяло вината за загубените 2 точки, но такъв е живота. Очевидно е, че има израстване, затова благодаря на целия екип. На запис видях, че "Берое" играе с един нападател и наситена средна линия. Това ме накара да пусна Николай Станчев като последен в защита, но схемата не заработи и бях принуден да извадя Георги Костадинов. Станчев си мина в средата на терена, а Златин Михайлов пое ръководството на защитата. Тактическите нарушения в средата на терена ни изядоха мача. При 2:1 не трябваше да приемаме боя в нашето поле. Пак казвам, сбърках, дано се изтърпим взаимно".\nИВАН ВУТОВ: "Спартак" ни надигра, 20 фена на "Берое" гледат мача\nСтарши треньорът на "Берое" Иван Вутов призна, че неговия тим е бил надигран от "Спартак" (Вн). Преди сезона старозагорци афишираха амбиции за зона Европа. "След като не можем да бием "Спартак" (Вн) значи не сме отбор - каза Вутов. - Все пак "Спартак" е последен в класирането. Надгираха ни при единоборствата. Трябва да бъдем доволни, че не загубихме".\nФЕНОВЕТЕ на "Спартак" ръкопляскяха след мача с "Берое"\nФеновете на "Спартак" изпратиха футболистите с ръкопляскания, въпреки че "соколите" не успяха да победят "Берое". Запалянковците останаха доволни от духа на играчите, които бяха на минути от успеха срещу стабилен тим като старозагорци. В защитата на гостите имаше двама чернокожи играчи по 180 см.\nЗапалянковците все още вярват, че отбора може да се спаси. В момента "Спартак" има четири точки и е на последно място в класирането. Целта на треньора Петър Курдов е 15 точки през есения полусезон. Следващият мач е в София срещу "Локомотив". Този тим е воден от бившия треньор на "соколите" Стефан Грозданов.\nпетък, октомври 15, 2004\nТреньорът на “соколите” доволен и на грозен успех\nИ на грозна победа срещу Берое ще е доволен старши треньорът на Спартак Петър Курдов. “Изправяме се срещу добре организиран, добре подготвен и финансово обезпечен отбор. Така, че ще търсим 1:0, но за нас да е. Разучили сме слабите страни на старозагорци. Гледах ги в два мача - срещу ЦСКА и в контролата им с Локо (Пд), която свърши 1:1. Тогава обаче пловдивчани не бяха достатъчно концентрирани и можеха да загубят с 1:3. На тренировките ни има настроение и се надявам то да бъде пренесено на терена. Има голяма промяна при нас, но искам още много. Отборът ни има бъдеще, но трябва време. Хубавото вино трябва да отлежи известно време. Смятам, че с две-три качествени попълнения през зимата ще станем по-силни. Рано е да се говори за изпадане в “Б” група. Има още много мачове. Който го е страх от мечки да не ходи в гората”, каза Курдов. Снощи “соколите” се качиха на двудневен режим. В групата за мача ще попадне и защитникът Мишо Лазаров, който е възстановен от контузия.\n“Соколите” бягали по 13 км на тренировка\nПо 13 километра навъртали футболистите на Спартак на тренировка, разкри вчера старши треньорът Петър Курдов. Първоначално на играчите им било тежко, но вече свикнали и не обръщали внимание на натоварванията. “Който иска да играе в Спартак ще трябва да издържи на тези натоварвания. Всеки е добре дошъл в отбора, дори и Иво Димов. За него обидна дума не съм казвал. Но ако той бъде подложен на такова натоварване ще си изповръща червата. Попитах Ники Станчев дали ще издържи, тъй като той е на 37 години. Отговорът му беше “да” и всички виждат, че той се раздава докрай във всеки мач”, каза Курдов.\nНаставникът си върна и на напусналите играчи в последния месец. “На Боби Димитров гледам като на свой син. Преди време едва не стигнах до бой с Наско Сираков, за да остане Боби в Левски. Сега той ми измени като си тръгна от Спартак. Веско Сърбаков дойде, не се съгласи с условията, и сега играе в Годеч. Вратарят Личев пък ни избяга като крадец през нощта, след като също поиска по-сериозни условия, неотговарящи на качествата му”, заяви Курдов.\nИшков се измъкнал с фалшиви документи\nБившият бос на Спартак декларирал, че не носи отговорност за задълженията на отбора\nРъководството на Спартак за пореден път обвини за настоящата криза в отбора бившия президент на клуба Николай Ишков. На пресконференция вчера изпълнителният директор на варненци Иван Войчев разкри, че дипломираният в НАТФИЗ кукловод е фалшифицирал документите, в които е упоменато, че той носи отговорност за дълговете на тима. Така Ишков се е измъкнал много хитро от задълженията, които натрупа клуба по негово време. Сумите, които ПФК Спартак АД дължи на държавата, на шефа на Нафтекс Митко Събев и на различни фирми и дружества са около 3,5 милиона лева.\n“Преговаряли сме с много фирми за спонсорство, но никой не иска да се захваща със Спартак, защото си спомня за лицето Николай Ишков. Той натрупа много дългове и сега иска да се измъкне. Изкарва фалшиви документи, в които е упоменато, че той не носи отговорност за натрупаните задължения. А това не е вярно. Той дори от страната не може да излиза. Всеки ден в офиса ни идват по няколко призовки за различни дела. Проблемите с тока също са заради него. Той не е плащан още от декември. И всичко това е наследство от Николай Ишков. Негативите се струпват на главата на президента ни Иван Славков, който прави и невъзможното, за да има нормални условия за работа в клуба. За 90% от нещата в клуба г-н Славков бе заблуден от Ишков”, каза Войчев. Той добави, че именно управлението на брадатия бос и мачовете, които са се играли през последните десет години са изгонили публиката от стадиона.\nСтарши треньорът Петър Курдов също нападна бившия президент. “Имаме информация, че деветимата футболисти, които разтрогнаха с отбора по вина на клуба през зимата са искали да се разделят с нас по взаимно съгласие. Ишков обаче не е склонил. Ако сега тези играчи бяха тук щеше да е съвсем друго и отборът нямаше да е с три точки. Когато Спартак разполагаше с тези девет основни състезатели, всеки се съобразяваше с него и се притесняваше преди гостуване във Варна”, припомни Курдов.\nПетър Курдов срещу Войчев на игрището\nСтарши треньорът на Спартак Петър Курдов и изпълнителният директор на клуба Петър Курдов се изправиха един срещу друг на футболния терен вчера. Двамата се включиха в двустранната игра на тима, проведена на стадион “Спартак”. Курдов и Войчев са бивши футболисти и вчера показаха, че на са забравили уменията си в най-популярната игра. Освен със задачите си в нападението на единия тим, Курдов трябваше и да съдийства. В мачлето се включи и защитникът Михаил Лазаров, който обаче няма да бъде възстановен за важния мач с Берое в събота.\nИ вчера на стадиона нямаше ток, тъй като клубът има задължения към “Енергоснабдяване”. Днес Иван Войчев ще се занимава с решаването на този проблем.\nВсички в отбора са надъхани за втората си победа през това първенство. Само с три точки срещу старозагорския тим, варненци ще могат да се отлепят от дъното на класирането в “А” група. Срещата е в събота от 16 ч. в морската столица, а главен съдия е Ангел Бекяров.\nсряда, октомври 13, 2004\nРефер, рязал Спартак, идва за мача с Берое\nАнгел Бекяров бе назначен за главен съдия на двубоя от 9-ия кръг на “А” група между отборите на Спартак и Берое, който е в събота от 16 ч. във Варна. Помощници на известния с прозвището си Пловдивския Колина рефер ще бъдат Йордан Гулев и Георги Горанов, а четвърти съдия е Станислав Тодоров.\nБекяров ръководи и мача на “соколите” от първия кръг на първенството с Беласица в Петрич, завършил 4:0 за домакините. Тогава варненци удържаха нулево равенство до 56-ата минута. Три минути по-рано за два несъществуващи жълти картона бе изгонен Марко Палавестрич и спартаковци рухнаха. Сега от спортно-техническия щаб на “соколите” се надяват Бекяров да покаже еднакъв критерий срещу старозагорския тим.\nИ вчера на стадион “Спартак” нямаше ток, заради задълженията към “Енергоснабдяване”. Това обаче не попречи на Петър Курдов да изведе подопечните си на тренировка на клубното съоръжение. След заниманието бе оглозгано и агнето, което треньорът заколи миналата седмица. Всички в тима са категорични, че жертвоприношението ще допринесе за победа над Берое.\nвторник, октомври 12, 2004\nПЕТЪР КУРДОВ вика Иво Димов на агне във вторник\nКаня този прекрасен мъж Иво Димов да вечеря с отбора, каза вчера треньорът на "Спартак" Петър Курдов пред Цанко Цанев от в-к "Местен 24 часа". Наставникът иска да си уточни на агне отношенията с футболния естет. Както е известно, в петък "соколите" удариха ножа на 40-килограмово шиле, което изчака във фризера. Във вторник играчите и наставникът ще хапнат жертвеното животно. То е и реванш към треньора, който миналата седмица гости спартаковци с отстреляно от него диво прасе.\nСнажният бланител Мишо Лазаров продължава да е под въпрос за кървавия сблъсък с "Берое". Курдов се надява лекарите да сторят чудеса и да го изправят на крака във важния за оцеляването на тима мач. В състава се завръща капитанът Николай Станчев. Калоян Филатов и Окан Хасан ще бъдат на разположение, след изтърпените от тях наказания.\n"Не знам нищо за Диян Дончев и Здравко Радев. От вестниците научих, че двамата искали да се връщат в "Спартак". Не ми е ясно какви финансови претенции ще предявят", каза Курдов. Спецът няма представа какви преговори ще се водят с бранителите. Радев вече напусна "Беласица" и иска да се върне край морето, където има бизнес и семейство. За Дончев, който има договор със софийския "Локо", причината е същата. Те обаче ще трябва да разтрогнат договорите си през зимната пауза.\nЗлатин Михайлов пък ще рита в Израел през пролетта. Той се уреди в стария си втородивизонен клуб. "Спартак" ще пусне юношата на "Черно море" без претенции.\nНИКОЛАЙ СТАНЧЕВ извежда "Спартак" срещу "Берое"\n37-годишният капитан на "Спартак" (Вн) Николай Станчев е възстановен от травмата в гърба и ще изведе "соколите" в най-важния мач досега на своя отбор - срещу "Берое" в събота. Мачът е на живот и смърт\nза варненския отбор, който ако не спечели няма да може да се отдели от дъното на таблицата. Станчев пропусна последните две срещи на "Спартак". Появиха се слухове, че той бойкотира, заради наложените глоби от ръководството. Станчев обаче беше категоричен: "Аз съм последния човек, който ще тръгне да бойкотира "Спартак".\nДиян Дончев се връща в Спартак през зимата\nЗащитникът на Локомотив (София) Диян Дончев може да се завърне във варненския Спартак през зимата, научи “Позвънете Новини”. Причината е, че бившият национал иска да е по-близо до семейството си, което е в родния му град. 31-годишният футболист премина при “железничарите” през миналото лято и е неизменен титуляр в тима, ръководен от Стефан Грозданов. Почти е сигурно, че за Дончев финансовите параметри няма да са от значение за избора му, тъй като той има доходи от свой бизнес.\nВ Спартак поради същите причини се очаква да се завърне и друг бивш играч на тима - Здравко Радев. За последно защитникът игра в Беласица, но през зимата ще облече екипа на “соколите”.\nВ събота Спартак приема Берое в изключително важен мач от 9-ия кръг на “А” група. Варненци имат седем загуби от осем мача и срещата със старозагорци ще е на живот и смърт. “Соколите” загряха за сблъсъка с 11:0 над Девня в контрола играна в петък. Наставникът на гостите Иван Вутов също се закани, че тимът му ще си тръгне с трите точки.\nПубликувано от UP в 15:05 Няма коментари:\nсъбота, октомври 09, 2004\nСпартак вкара 11 след клане на стадиона му\nПетър Курдов саморъчно умъртви агне в центъра на терена, отборът се отпуши\nСамо два часа след като в центъра на стадион “Спартак” бе извършено клане по стария български езически ритуал за късмет, едноименният отбор се отпуши. “Соколите” нанизаха 11 гола във вратата на третодивизионния Девня и пропуснаха още поне 4 попадения. И гредата веднъж спаси третия страж на “химиците”, водени от бившия капитан на Спартак Атанас Атанасов. Два часа преди мача, лично наставникът Петър Курдов заби ножа в гърлото на все още живо агне в центъра на игрището. “Само човек не съм драл жив, че едно агне ли ще ми се опъне”, каза Курдов и довърши животинката. Курбанът трябваше да се състои снощи, обаче бе отложен за вторник. Дотогава мръвката ще бъде запазена във фризер, обясниха от клуба. Ритуалът се оказа плодотворен в контролата. Възпитаниците на пловдивчанина поведоха още във втората минута, а до полувремето вкараха още 4 и изпуснаха други 3 гола. Милен Христов-Големия записа два гола, по един вкараха Окан Хасан и Тодор Радомиров. След почивката на терена се появиха нови 11 играчи, които довършиха съпе рника с още 6 попадения. Иван Караджов, Живко Бояджиев, Станислав Петров и Диян Кателиев се записаха сред голмайсторите. Марин Ценов пък прасна гредата минути преди края. Спартаковци ще почиват през уикенда и подновяват тренировки в понеделник.\n- Спартак - Девня 11:0\n- Спартак: Арнаудов, Палавестрич, М. Христов-Малкия, Каров, Хасан, М. Христов-Големия, Б. Илиев, Филипов, Радомиров, Стефанов, Георгиев (46 Славов, Софрониев, Зарев, Ценов, Бояджиев, Станчев, Д. Кателиев)\n- Девня: Р. Георгиев, Г. Георгиев, Колев, Ганев, Николов, Симеонов, Димов, Щерев, Делев, Календеров, Стойчев (46 Марков, Боянов, Пенев, Борински, Йонов, Н. Кателиев, Анастасов, Начков, Петров, Целов, Дянков)\n- Голмайстори: Илиев (2), М. Христов-Големия (20, 31), Радомиров (21), Хасан (41), Кателиев (61, 89), Бояджиев (67), Караджов (70), Петров (72, 88)\n- Стадион “Спартак” - 50\nКоприваров, Вергилов и Дяков идват в Спартак?\n“Соколите” правят курбан преди контролната среща с Девня днес\nТалантливите юноши на Левски Богомил Дяков, Антон Вергилов и Милан Коприваров може да заиграят във варненския Спартак през зимата. За това загатна старши треньорът на “соколите” Петър Курдов. Той разкри, че вече е започнал да мисли за зимната селекция на отбора и дори е дал списък с три имена на ръководството. Попитан от журналисти дали има възможност Спартак да привлече тримата таланти, Курдов каза: “Нищо не се знае! Те си имат условия. Аз вече съм дал списък с три имена за селекцията. Със сигурност ще има и още”.\nВергилов, Дяков и Коприваров играят под наем в Родопа (Смолян), но влязоха в голям скандал с ръководството, след като не излязоха в двубоя срещу Левски, чиято собственост са. Впоследствие се оказа, че те имат клауза в контрактите си, според която нямат право да играят срещу родния си клуб. Ръководството на смолянския тим обаче обмисля да им наложи солидни глоби. Така е почти сигурно, че тримата няма да се задържат дълго в Родопа и Левски ще им търси друг отбор. Петър Курдов има много добри познанства с ръководството на “сините” и е много вероятно Вергилов, Дяков и Коприваров да бъдат командировани във Варна.\nДнес от 16 ч. спартаковци играят срещу Девня в контролна среща. Два часа по-рано на центъра на стадион “Спартак” ще бъде заколено агне и с кръвта му ще бъдат намазани гредите на вратите, челата и бутонките на футболистите. Целта е да бъде счупен каръка, който гони отбора от началото на сезона. Веднага след мача всички играчи и спортно-техническият щаб ще се съберат заедно и ще изядат агнето.\nВ проверката с третодивизионния отбор участие ще вземе и Милен Христов. Полузащитникът лекуваше контузия, но вече е почти възстановен и ще бъде на разположение на старши треньора Петър Курдов. Очаква се сред титулярите да започне и Живко Бояджиев. Офанзивният халф се представя отлично с фланелката на “соколите”. Той вкара победното попадение в шампионатния мач с Несебър, а в проверката с Черноморец (Бяла) реализира изключително красиво попадение.\nПубликувано от UP в 11:36 Няма коментари:\nчетвъртък, октомври 07, 2004\nДо 3 години за хулигански прояви на спортни мероприятия\nНародното събрание прие на първо четене законопроект за промени в Наказателния кодекс, внесен от варненския депутат Наско Рафайлов. В мотивите към законопроекта се отбелязва, че през последните години хулиганските прояви стават все по-дръзки, особено тези, извършени при спортни мероприятия, които често са причина за нещастни случаи, включително с фатален край. Според Рафайлов предвидения в Наказателния кодекс размерна наказанието “лишаване от свобода” е недостатъчен и не изпълнява своята превантивна функция по отношение на “спортните хулигани” и затова е необходимо да бъде въведен нов по-тежко наказуем състав за деяния, извършени по време на спортни мероприятия и непосредствено свързани с тях. Измененията предвиждат, наказанието да бъде лишаване от свобода до три години и обществено порицание, като съдът може да постанови и пробация. Очаква се законопроектът да бъде приет без проблем.\nПубликувано от UP в 10:04 1 коментар:\nЛазаров контузен, аут е поне за две седмици\nСпартак отнесе аматьори 4:0, Курдов смята още 12 точки през есента за възможни\nЕдин от най-опитните футболисти в състава на Спартак Михаил Лазаров ще отсъства от терените в следващите поне 15 дни, стана ясно вчера. Бранителят е разкъсал мускулни влакна и няма да тренира в следващите две седмици. Медицинският щаб на “соколите” ще направи всичко възможно да го вдигне на крака за домакинството на Берое след 10 дни, но едва ли ще успее. Добрата новина е възстановяването на капитана Николай Станчев, който ще започне редовни тренировки в следващите дни. Вчера и двамата не взеха участие в контролата с аматьорския Черноморец (Бяла), завършила с категорична победа на Спартак - 4:0. Наставникът Петър Курдов призна, че е доволен от мача.\n“Играта бе добра, но няма смисъл от такива контроли. Мотивацията е различна. Важното е, че момчетата вече и мислят като тичат. Много сме далеч от истината, но има напредък. От момента, в който поех отбора има голяма разлика”, каза Курдов. Наставникът призна, че през зимата ситуацията ще се промени, след като ще се привлекат нови играчи. Бившият нападател на Левски вече е дал списък с трима футболисти, които иска да бъдат привлечени. Ще се търсят и още нови попълнения. Курдов обясни, че не е избирал нито играчите, нито щаба си за есенния полусезон. Въпреки това, той отсече, че не е невъзможно неговият отбор да вземе още 12 точки през първия дял на шампионата и да достигне плануваните 15 точки. В петък Спартак посреща Девня на своя стадион от 16 часа.\n- Спартак - Черноморец (Б) 4:0\n- Спартак: Арнаудов, Костадинов, Михайлов, Софрониев, Петров, Ценов, Радомиров, Кателиев, Караджов, Георгиев, Зарев (Славов, Бояджиев, Христо, Филипов, Каров, Стефанов, Илиев, Хасан, Палавестрич)\n- Черноморец (Б): Харизанов, Вълчанов, Каров, Илиев, Сираков, Ицков, Киряков, Чиликов, Венков, Любенов, Великов (Панайотов, Косев)\n- Голмайстори: Софрониев (32), Радомиров (42), Бояджиев (50), Зарев (71)\nсряда, октомври 06, 2004\nСпартак играе с Девня и Черноморец (Бяла)\nСпартак ще изиграе две контролни срещи през тази седмица, разкри изпълнителният директор на клуба Иван Войчев.\nКакто е известно, през този уикенд няма мачове от българското първенство, заради квалификациите на националния ни отбор за световното първенство в Германия през 2006 г. с Хърватска на 9 октомври и с Малта на 13 октомври. Днес “соколите” излизат срещу Черноморец (Бяла), чийто наставник е бившият вратар на варненския клуб Красимир Зафиров. В петък пък възпитаниците на Петър Курдов ще играят с третодивизионния Девня. И двата мача ще се проведат на стадион “Спартак” в 16 ч.\nВ следобедното занимание вчера се пуснаха всички “соколи” като само нападателят Антон Стефанов и полузащатникът Милен Христов се готвиха на облекчен режим. Вратарят Георги Арнаудов, който също е с контузия бе подложен на 100%-ови натоварвания. За предстоящия мач с Берое в състава на Спартак след наказания се завръщат Окан Хасан и Калоян Филатов.\nвторник, октомври 05, 2004\n"СПАРТАК" спря тренировки, на стадиона няма ток\nФутболистите на "Спартак" не тренираха днес сутринта, защото на стадиона няма ток. Треньорът Петър Курдов събра футболистите и след 15 минутен разговор играчите си тръгнаха. Поради липса на топла вода и чисти екипи тренировката пропадна. Не е ясно дали след обед ще има такава. Клубът дължи над 10 000 лева на енергоснабдяване.\nСтанчев: Аз съм последният, който би бойкотирал Спартак\nКапитанът и играещ помощник-треньор на Спартак Николай Станчев категорично опроверга появилите се слухове, че не е играл в мача със Славия, тъй като бойкотирал ръководството заради наложените глоби. “Аз съм последният футболист, който ще бойкотира Спартак. Прекарах в този клуб по-голямата част от кариерата си. Всеки знае, че често дори съм излизал контузен, само, за да помогна на отбора във важни мачове. Не играх в срещата със Славия заради силни болки в кръста”, каза Станчев. Той вече е възстантовен от травмата си и от вчера тренира пълноценно.\nДве контроли през паузата ще изиграят “соколите”. Съперниците за спарингите обаче все още не са уточнени, като ще се търсят отбори от региона. Варненци ще се готвят много усърдно за домакинството на Берое. “Соколите” трябва да гонят задължително три точки, за да се отскубнат от дъното на таблицата.\nВчера стадион “Спартак” за пореден път остана без ток и вода. От ръководството на клуба обаче увериха, че до няколко дни задълженията ще бъдат погасени и проблемът ще е решен.\nЗлатин Михайлов вече със 150 мача за Спартак в елита\nЗлатин Михайлов изигра 150-ия си мач с фланелката на Спартак в “А” група. Дебютът на “железния” защитник за “соколите” е на 12 август 1995 г. при загубата от Нафтекс с 2:5 в Бургас, а мач №150 е поражението от Славия с 1:2 в София преди четири дни.\nВ първия си сезон за Спартак (1995/96) Злати играе 25 мача, през 1996/97 е на терена 28 пъти (1 гол), 1997/98 - 19, 1998/99 - 23 (3), 1999/2000 - 15, 2002/03 - 16, 2003/04 - 17 (1), 2004/05 - 7.\nСъс синьо-белия екип Михайлов е играл срещу 32 тима. 12 пъти е излизал срещу Локо (Пд), 11 срещу Славия, 10 - Левски, Ботев (Пд) и Нафтекс, 9 - ЦСКА и Добруджа, 8 - Локо (Сф), 7 - Велбъжд, 5- Литекс, Етър, Шумен и Миньор, 4 - Черноморец, Марек и Спартак (Пл), 3 - Пирин, Раковски, Монтана, Металург, Беласица и Черно море, 2 - Марица, Олимпик, Септември и Родопа, 1- Спартак (Пд), Берое, Рилски спортист, Видима, Несебър и Пирин 1922.\nЗлатин Михайлов е юноша на Черно море. За родния си клуб той е изиграл 23 мача в елита, в които не е отбелязал нито един гол. Дебютира с екипа на “моряците” на 19 май 1990 г. при победата с 2:0 над Сливен. Тогава той заменя в 86-ата минута Хараламби Хараламбиев.І\nПубликувано от UP в 11:51 Няма коментари:\nпонеделник, октомври 04, 2004\nВ Спартак връзват бюджета с реклама\nРекламодатели ще осигурят бюджета на Спартак тази година. Над 100 000 лв. се очаква да влязат в касата на клуба през следващите два месеца. Проектодоговорите за фирмите вече са изготвени. Логото им ще стои на билбордове зад последния ред на пейките на стадиона.\nВ същото време се разбра, че варненци ще привлекат най-малко 5-6 играчи през зимната пауза. От тях двама със сигурност ще бъдат нападатели. В Спартак се надяват, че добрата игра срещу Славия ще свали напрежението сред футболистите.\nПо време на прекъсването на първенството тимът ще изиграе две контроли.\n“Соколите” колят агне, Ники готов\nФутболистите и спортно-техническият щаб на Спартак ще заколят агне утре, за да спрат каръка, който е налегнал тима. С кръвта на добичето ще бъдат намазани гредите на двете врати на стадион “Спартак” и обувките на нападателите, за да се отпушат и да вкарват създадените голови положения.\nОт днес пълноценни тренировки започва капитанът и играещ помощник-треньор на “соколите” Ники Станчев. 36-годишният полузащитник не игра при гостуването на Славия, тъй като страдаше от силни болки в кръста. Станчев обаче вече е възстановен и ще може да помогне на съотборниците си във важното домакинство на Берое.\nВсе още не е ясно дали “соколите” ще изиграят една или две контролни срещи през паузата в първенството. Днес тимът тренира в 17 ч.\nОтмениха глобите за загубата от Нафтекс\nРъководството на Спартак маха санкцията заради почетното поражение от Славия. Тимът се разминава с бивш национал\nРъководството на Спартак реши да опрости глобите, които наложи на футболистите си за разгромната загуба с 1:5 от Нафтекс преди седмица. Шефовете са останали доволни от играта на тима по време на почетното поражение от Славия с 1:2 в петък. Глобите не бяха еднакви за всички, а според показаното на терена от играчите в Бургас.\nВарненци ще направят всичко възможно да спечелят мача от следващия кръг с Берое. Варненци имат седем загуби от осем срещи и ще разчитат именно на домакинските си сблъсъци за отдалечаване от дъното. Старши треньорът Петър Курдов заяви след загубата с 1:2 от Славия, че никой не трябва да смята все още “соколите” за сигурен изпадащ. До края на есенния полусезон тимът посреща Берое, Черно море, Видима-Раковски и Марек. И срещу четирите тима трите точки са реално постижими. Освен това варненци гостуват на Локомотив (Сф), когото миналата година победиха насред столицата, Левски и Литекс. На линия още за срещата с Берое са Окан Хасан и Калоян Филатов, които бяха наказани.\nМеждувременно стана ясно, че Спартак е изпуснал защитника Мартин Станков. Ръководството на “соколите” и бившия национал не можаха да се споразумеят по финансови въпроси, съобщиха от клуба. Треньорът на спартаковци Петър Курдов се договорил с бившия десен бек на Левски и Славия, но претенциите му не били удовлетворени от спонсора Иван Славков. Станков е без отбор от май месец, когато бе освободен от вицешампиона Левски. Наскоро със Спартак не можа да се разбере още един бивш играч на “сините” - Веселин Сърбаков. Той също не остана удовлетворен от предложените му финансови условия.\nЗдравко Радев пък ще подсили тима на Петър Курдов, но през зимата. Защитникът иска да е по-близо до семейството си, което живее във Варна. Затова той е решил да се раздели с петричкия Беласица, където треньор му беше Мирослав Миронов.\nсъбота, октомври 02, 2004\nСлавия - Спартак 2:1\n- Славия: Тошев, Янков (65 Мечечиев), Вълканов, Караславов (52 Наков), Петков, Стойков, Джоров, Бл. Георгиев, Иванович, Владимиров, Д. Рангелов (89 Р. Рангелов)\n- Спартак: Славов, Михайлов, Петров, Зарев, Лазаров, Георгиев, Костадинов, Софрониев (46 Бояджиев), Кателиев, Ценов (71 Илиев), Караджов (51 Радомиров)\n- Голмайстори: Бл. Георгиев (44), Лазаров (45авт); Кателиев (74 д)\n- Жълт картон: Ценов Съдия Александър Костадинов\n- Стадион “Славия” - 300 зрители\nСпартак губи минимално, изтърва ремито в края ,\nСлавия решава мача за две минути, Диян Кателиев бележи от дузпа за варненци\nСпартак загуби за седми път в това първенство, отстъпвайки с 1:2 при гостуването си на Славия в не особено качествен мач.\n“Белите” започнаха мача по-активно, но въпреки това “соколите” първи стигнаха до положение, пропуснато от Иван Караджов. В 11-ата и 17-ата минути Славия създаде първите си голови възможности. Най-напред Велимир Иванович стреля с глава, но Генко Славов спаси, а след това Виктор Софрониев изчисти от голлинията прехвърлящ удар на Благой Георгиев. В 30-ата минута отново Иванович не можа да вкара, след като тъчреферът Никола Джугански не му маркира засада. В 44-ата минута Георги Костадинов изпусна Георгиев, който навлезе по диагонал в пеналта и с удар по земята откри резултата. В 45-ата минута Кирил Джоров центрира, никой не можа да засече топката и тя в крайна сметка се отклони от коляното на Михаил Лазаров от Спартак и влезе във вратата - 2:0.\nПрез второто полувреме домакините играха доста слабо. Върненци пък не можаха да намерят смелост за атаки, въпреки че Петър Курдов вкара двама нападатели в игра. Все пак резервата Тодор Радомиров се пребори с Янко Вълканов в пеналта, който го фаулира за дузпа и от бялата точка капитанът Диян Кателиев намали. В края на двубоя Радомиров и Живко Бояджиев се разминаха с попадението, а с това и с точката за Спартак.\nКурдов: Не сме си правили илюзии, че ще бием Славия\nСтарши-треньорът на Спартак Петър Курдов призна, че е очаквал неговите възпитаници да загубят от Славия на “Овча купел” в мача им от 8-ия кръг на “А” група. “Никой от нас не си е правил илюзията, че с този млад отбор можем да постигнем нещо в София. Отборът на Славия е добре балансиран, разполага с добри изпълнители, с високи и здрави момчета. Аз обаче винаги съм казвал, че надеждата умира последна, особено в момента, когато започнахме да играем по-организирано, реализирахме и дузпа. Колкото и нескромно да звучи, смятам че доста отбори във Варна ще слагат “студени кърпи” на главите си заради нас. Нека никой да не бърза да ни отписва, не сме изпаднали”, коментира Курдов.\nАдминистраторът Румен Димов пък заяви, че това е бил най-добрият мач на “соколите” от началото на първенството.\nпетък, октомври 01, 2004\nСпартак без нападател в “Овча купел” днес\nМачът със Славия е тест за състава на Петър Курдов преди важните срещи за оцеляване\nНито един нападател няма да фигурира в титулярния състав на Спартак за днешния двубой със Славия на стадиона в “Овча купел”. Наставникът Петър Курдов ще пусне един-единствен футболист с по-офанзивни функции и това ще бъде дясното крило Иван Караджов. Останалите играчи са или с подчертано дефанзивна игра, или са полузащитници. Тази тактика явно показва и целта на “соколите” при гостуването на Славия - загуба с по-малко голове. Ясно е, че “белите” трябва да спечелят този двубой, ако искат да се борят за бронзовите медали в първенството, каквато е целта им.\nМачът със Славия е тест за обиграване на състава за предстоящите двубои за оцеляване в елита. Това признаха от ръководството на “соколите”. Злобни слухове пък се носят относно контузията на Николай Станчев. Във футболните среди се разнесе информацията, че капитанът на клуба бил обиден от отношението на ръководството след глобата за загубата от Нафтекс. Затова и Станчев не замина за София. Шефовете на клуба пък обявиха, че ще може да отменят глобите при “добър” резултат със Славия. Междувременно се разбра, че защитникът Здравко Радев, който игра за Спартак преди 2 сезона се връща при “соколите”. Той ще получи картотека след зимната пауза, защото до преди седмица Радев игра за Беласица (Пч). Той напусна този клуб, заради семейството си, което живее във Варна. “Искам да съм по-близо до семейството си. Това е единствената причина заради която напуснах Беласица, обясни футболистът. За да стане играч на Спартак Здравко трябва да разтрогне договора си с петричани по взаимно съгласие. До картотекирането си той ще тре нира със “соколите”. І Съставът Титуляри: Славов, Софрониев, Лазаров, Михайлов, Зарев, Костадинов, Кателиев, Петров, Караджов, Ценов, Бояджиев Резерви: Арнаудов, Георгиев, Филипов, Радомиров, Илиев, Стефанов, Милен Христов (Големия) Наказани: Хасан, Филатов Контузен: Станчев Извън групата: Палавестрич, Милен Христов (Малкия)\n"СПАРТАК" победи "ч.море" с 1:0 "Спартак" изв...\nПетър Курдов: Досега не съм губил дерби В те...\nКуриозни моменти от варненските дербита 54-о...\nСпартак се загуби по пътя, пада в Бобов дол ...\nИво Димов поддържа формата си в Девня Доскоро...\nБУРГАЗЛИЯ свири варненското дерби Спартак - ч.море...\nСпартак пътува 1200 км днес, Курдов взима 15 играч...\nПетима “соколи” с травми, тимът тръгва днес за мач...\nРумен Георгиев под въпрос за дербито Защитни...\nНики Станчев в топ 4 на Спартак за мачове в елита ...\nЛокомотив (Сф) - Спартак 3:1 - Локомотив: Голу...\nКурдов пуска петима нови срещу Локомотив Тре...\nИВАН КАРАДЖОВ получи сърдечна криза, БУНТ срещу Ку...\nПрезидентът на Спартак няма да гледа дербито ...\nСпартак дължи 3,5 млн. лева Над 3,5 млн. лева д...\nИван Славков: Курдов е мъжкар, остава в отбора ...\nВ Спартак решават днес дали да пуснат контестация ...\nСпартак-Берое 2:2 "СПАРТАК" подава контестация ...\nТреньорът на “соколите” доволен и на грозен успех ...\n“Соколите” бягали по 13 км на тренировка По 1...\nИшков се измъкнал с фалшиви документи Бившия...\nПетър Курдов срещу Войчев на игрището Старши ...\nРефер, рязал Спартак, идва за мача с Берое А...\nПЕТЪР КУРДОВ вика Иво Димов на агне във вторник ...\nНИКОЛАЙ СТАНЧЕВ извежда "Спартак" срещу "Берое" ...\nДиян Дончев се връща в Спартак през зимата За...\nСпартак вкара 11 след клане на стадиона му П...\nКоприваров, Вергилов и Дяков идват в Спартак? ...\nДо 3 години за хулигански прояви на спортни меропр...\nЛазаров контузен, аут е поне за две седмици ...\nСпартак играе с Девня и Черноморец (Бяла) Сп...\n"СПАРТАК" спря тренировки, на стадиона няма ток ...\nСтанчев: Аз съм последният, който би бойкотирал Сп...\nЗлатин Михайлов вече със 150 мача за Спартак в ели...\nВ Спартак връзват бюджета с реклама Рекламодате...\n“Соколите” колят агне, Ники готов Футболистит...\nОтмениха глобите за загубата от Нафтекс Ръко...\nСлавия - Спартак 2:1 - Славия: Тошев, Янков (6...\nСпартак без нападател в “Овча купел” днес Мач...


Magnifico Messere Bed and Breakfast - НАЙ-НИСКИ ЦЕНИ от agoda.com\nПиаца дел Дуомо - 190 м. от мястото за настаняване.\n1 Rome Street, Исторически център, Флоренция, Италия, 50123 - Отлично местоположение - вижте на картата\nИмате въпрос относно Magnifico Messere Bed and Breakfast?\nПовече за Magnifico Messere Bed and Breakfast\nРазположен на централно място в Исторически център, Magnifico Messere Bed and Breakfast е идеално начало за Вашaта екскурзия из Флоренция. Центърът на града е на около 0.1 km, а до летището може да се стигне до 20 минути. Този модерен хотел се намира в непосредствена близост до известни градски забележителности като например Gilli, ДжДж Катедрала, Belltower by Giotto.\nВ Magnifico Messere Bed and Breakfast отличното обслужване и достъпните съоръжения допринасят за Вашия незабравим престой. Гостите на хотела могат да ползват съоръжения като съхраняване на багаж, Wi-Fi връзка в общите части, паркинг, семейна стая, перални услуги.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор с плосък екран, климатик, отопление, бюро, телевизор. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Magnifico Messere Bed and Breakfast е един чудесен избор в много отношения.\nHerundina от Филипини


Мъжка тениска с щампа за Коледа — Торбалан\nКогато наближат коледните празници повечето от нас изпадат в голям стрес, защото заедно с ежедневните ни грижи и отговорности имаме още една непосилна задача, а именно да подберем подаръци за всички близки и приятели. Това изглежда лесно на пръв поглед, но всъщност е доста сложна задача, да не говорим колко много може да ни струва от финансова гледна точка.\nНашата първа коледа заедно\nБихме искали да ви представим един изключително висококачествен продукт на Торбалан, който може да ви спести доста грижи и тичане по магазините, тъй като идва точно на време и точно на място. Става дума за мъжка тениска с подчертано спортен характер и със забавна щампа. Тениската е бяла на цвят и на лицевата и страна е изписано с големи букви "Нашата първа коледа заедно" Тя е подходяща както за двойки които скоро ще отбележат първата си коледа от своето запознанство, така и за татковци които ще празнуват първата си коледа със своето малко бебе.\nУдобна за носене и удобна за поддържане\nТова че тениската е създадена специално за Коледа, в никакъв случай не означава, че няма да можете да я носите и много време след това. Тя е изключително удобна, изработена е от качествена материя, което от своя страна я прави лека и комфортна, подходяща за дълги разходки, за носене у дома и за спорт. Поддръжката е изключително лесна и рутинна. Достатъчно е просто да я поставите в пералнята с произволно избран от вас прах за пране. Можете да сте напълно спокойни, че нито платът ще се износи нито щампата ще се изтрие. За да бъде удобството пълно, дрехата се предлага в 5 различни размера, които на практика покриват целия възможен спектър по отношение на ръста, теглото и телосложението.


Допълнителен слой от премиум комфорт.\nТоперът, изработен от специалния материал TEMPUR, е с дебелина 7 см и осигурява съвършен комфорт. Дизайнерско решение с два вида различни материи за калъфа – висококачествен велур от едната страна и двойно жарсе от другата. Калъфът се сваля лесно и се пере на 60°C.\nИзползвайте топер TEMPUR® върху матрак в добро състояние, за допълнителен комфорт и по-добър сън през цялата нощ.


Комплект изискани колие и обеци ALP CRYSTAL Jewellry MADE WITH SWAROVSKI ® ELEMENTS!, цени и описание — VsichkiOferti.bg\nКомплект изискани колие и обеци ALP CRYSTAL Jewellry MADE WITH SWAROVSKI ® ELEMENTS!, цени и описание - Всички Оферти\nКомплект изискани колие и обеци ALP CRYSTAL Jewellry MADE WITH SWAROVSKI ® ELEMENTS!\nОбичаш да излизаш вечер на пиано бар, и напоследък гардеробът ти отразява това изискано настроение. Допълни го с елегантни бижута на страхотна цена, от Магазин Актив!\nГрабни комплект изискани колие и обеци ALP CRYSTAL Jewellry MADE WITH SWAROVSKI ® ELEMENTS - за 29.90лв, вместо за 60лв!\nМожеш да избираш между три нюанса кристали:\n• Aurora Borealis;\n• Light Sapphire.\nКомплектът се състои от обеци и колие, всеки с по 3 камъка, с размери: 4.6, 6.3 и 8.4мм. Общата дължина на кристалната част е 25мм. Металите на върбилата и окачването на камъните са високо родирани. Изчистен дизайн, прецизно изпълнение! Към всеки комплект е приложен и сертификат.\nПри грабване на ваучер посочете имена, телефон и адрес за доставка в полето "Адрес за доставка", а в полето "Забележки" - избран нюанс на кристалите.\nМожеш да избираш между три нюанса кристали: Crystal; Aurora Borealis; Light Sapphire.\nДоставката се извършва с Еконт - 2.60лв до офис; 6.70лв до адрес на клиента, в рамките на 5 работни дни.\nКлиентите от Велико Търново могат да получат поръчката си в Магазин Актив в Central Mall (посочете при грабване на ваучер).


50% ✔Ecosem Купон и Ваучер | alldiscountbg.com\nEcosem Отстъпка & Купон | -50% Май 2022\nНе пропускайте работещия Ecosem Ваучер Май 2022, тъй като можете да получите до 50% отстъпка за продуктите, които харесвате в ecosem.bg. Запазването никога не е било по -лесно с alldiscountbg.com, най -добрата ви платформа за потвърден Ecosem Отстъпка. ▼▲\nНачало от ден1\nвалидност до 11-6-22\nНачало ниско до 1.99 лв\nРегистрирайте се на Ecosem и изключете 50% за първата си поръчка\nEcosem Купон: До 45% отстъпка\nОбърнете се към приятел, 50% отстъпка от Ecosem\n20% изключено Всичко с това Ecosem Промо Код\nEcosem Отстъпка: до 45% отстъпка, без минимум\nВземете Начало най -ниско от 1.99 лв\nEcosem Продължете към ecosem.bg\n3.5 / 511 рейтинг\nИзпратете купон за Ecosem\nЗащо не мога да осребря ваучер Ecosem?\nПравилно ли написахте кода на купона на Ecosem? Ако направите грешка при влизането си, онлайн магазинът няма да разпознае ваучера и следователно не може да ви даде отстъпка. Затова препоръчваме да копирате кода на Ecosem и да го поставите в полето за ваучер чрез клипборда.\nПренебрегнали ли сте условията за използване на ваучери Ecosem? Например, минималната сума за покупка трябва да бъде изпълнена; ваучерите са подходящи само за новодошли.\nВаучерите Ecosem могат да бъдат осребрени само за определени категории продукти. Ако възникнат такива ограничения, трябва да прегледате условията за обратно изкупуване и да ги сравните с избора на артикули в количката.\nОбърнете внимание и на крайния час на вашия Ecosem ваучер. Ако срокът на валидност на купонното събитие е изтекъл, вашият ваучер не може да се използва.\nEcosem Най-добрите кодове


27 март: Ден на маратонката...вкъщи - Twig.bg\n27 март: Ден на маратонката…вкъщи\n27 март е и Ден на маратонката. Но едва започнал да се празнува като спортен празник у нас миналата година, сега трябва да се отбележи в с подскоци на място в хола. В началото маратонките са били само спортни обувки, но днес се носят навсякъде и по всяко време като част ежедневно облекло. Някои дизайнери ги включват дори в официалните облекла. Има различни типове – от класически, баскетболни до обувки за бягане, та дори и специфични модели. Маратонките се превръщат във важна част от хип-хоп културата (и то марки като Adidas и Puma), а от 70-те години на миналия век са неразделна част от модните тенденции.\n3. Названието на английски “sneaker” идва от глагола Промъквам се – sneak around – заради меките, гъвкави гумени подметки, с чиято помощ хората са се движили много по-тихо.\n11. Името на марката Reebok произлиза от английската дума за сърнена антилопа – Rhebok.\nRelated Topics:27 мартмаратонкаТоп


Бизнес услуги | Ковачево | Топ Цени | OLX\nБизнес услуги - Ковачево\nУебсайтове, Онлайн магазини, Видео, Анимация и Графичен дизайн\nгр. Пазарджик, Моста на Лютата 23 дек\nБилборд под наем на магистрала Тракия\nгр. Пазарджик, Устрем 21 дек\nКатегории в "Бизнес услуги" с. Ковачево\nГрадинарски услуги, озеленяване с. Ковачево ,\tКозметични, фризьорски услуги с. Ковачево ,\tДетегледачки, детски центрове с. Ковачево ,\tУслуги за животни с. Ковачево ,\tБизнес партньорства с. Ковачево ,\tКурсове, уроци с. Ковачево ,\tТренировки, танци с. Ковачево ,\tПочистване с. Ковачево ,\tШивашки услуги с. Ковачево ,\tМедицински, стоматологични с. Ковачево ,\tБолногледачи, хосписи с. Ковачево ,\tАвто услуги, сервиз с. Ковачево ,\tАвтомобили под наем с. Ковачево ,\tРемонти, строителство с. Ковачево ,\tПревози, хамалски услуги с. Ковачево ,\tСватба, кетъринг, събития с. Ковачево ,\tБизнес услуги с. Ковачево,\tОхранителни, детективски с. Ковачево ,\tДруги с. Ковачево\nКатегории в "Бизнес услуги" с. Ковачево:\nФинасови, застрахователни с. Ковачево ,\tЮридически услуги с. Ковачево ,\tПреводи, легализация с. Ковачево ,\tРекламни услуги с. Ковачево ,\tКомпютърни, ИТ услуги с. Ковачево


Моторист загина след тежка катастрофа на пътя Велинград - Сърница\n19810 828 (4.2%) 16376 213 864 8 741 (4.1%) 177 354 98 527 657 2 109 991 (2.1%) 70 760 334\nАвтор: Екип Plovdiv24.bg 11:59 / 24.08.2020 Коментари (0) 4777\nМотоциклетист почина при пътен инцидент на пътя Велинград-Сърница. Сигнал за тежката катастрофа е получен вчера по обяд в дежурната част на полицейското управление във Велинград. На мястото незабавно били изратени автопатрул на полицията, екип на пожарната и линейка.\nУстановено било, че 54-годишният Р.З. от София е загубил управлението над мотоциклета си "Хонда". Той напуснал платното за движение и се озовал в крайпътно дере. В резултат на това мъжът е починал, а трупът е транспортиран за аутопсия в Пазарджик. На мястото е извършен оглед, образувано е досъдебно производство.


Внимание - марсилска треска | Болежки | Лечебни рецепти\nR. conorii е вътреклетъчен причинител на инфекция, формата му е пръчковидна и по-рядко нишковидна. Устойчивостта му във външна среда е сравнително малка. В хранителни продукти и вода загива след 10-12 дена. В кърлежите обаче се съхранява до 1.5 години.\nВ България първите клинични случаи на марсилска треска са описани през 1943 г., а по-късно -през 1955-1956 г. са направени подробнилабораторни и епидемиологични проучвания. От 1943 до 1970 г. у нас са установени общо 240 болни. След това в продължение на 20 години не са регистрирани болни от марсилска треска. От началото но 90-те години обаче заболяе-мостта от тази рикетсио-за започна ежегодно да расте, като клиничното протичане е много по-тежко, включително и с летален изход. В миналото марсилска треска е регистрирана само в Южна и Югоизточна България. Днес регионите, в които хората боледуват от това заболяване, се увеличават с всяка изминала година. В естествени условия резервоар на рикетси-ята е кучешкият кърлеж Rhipicephalus sanguineus. Заразяването става контактно - при ухапване от кърлежа или през конюнк-тивата (замърсени ръце след смачкване на кърлеж). Установено е, че 12% от кърлежите Rhipicephalus sanguineus са инфектирани.\nМарсилската треска има добре подчертана лятна сезонност, свързана с най-голямата активност\nна кърлежите през топлите месеци. Заболяват лица от всички възрасти, но най-често деца между 3-14 години, имали контакт с кучета.\nПри хората той е 3-7 дни. Започва с втрисане, висока температура, ставни болки. Лицето на болния набъбва, конюнктивите и гърлото са зачервени. Към 3-4 ден се явява характерен обрив, който обхваща крайниците, седалището, лицето и цялото тяло. Пъпките са с диаметър 2-5 милиметра и имат розов или тъмночервен цвят. След изчезването им се получава кафеникава пигментация.\nИзползват се тетра-циклиновите антибиотици. Ефектът от тяхното приложение настъпва след около 2-3 дни. Доказана е успешна терапия с традиционния антибиотик за рикетсийните заболявания докси-циклин.\n- Ако се случи да ни ухапе кърлеж, той трябва да бъде изваден веднага (ако не успеете сами, потърсете лекар!). Дори и след това следете в продължение на 2 седмици дали няма да се проявят симптомите на опасните болести, които описахме.\n- На практика опасността от кърлежите е целогодишна - започва още през февруари в Бургаско, преминава през първото масирано нашествие през март-април и продължава до октомври-ноември.\n23.11.2012 г. / д-р Галина Тодорова


Каталонски яйчен крем | grreporter.info – Новините от Гърция – Информационно-развлекателен портал, Актуални Новини, Бизнес, Спорт, Мултимедия и Видео\nКаталонски яйчен крем\n06 Юни 2014 / 12:06:29 GRReporter\nМоже да се каже, че най-старият десерт на Европа от региона на Каталуния в североизточната част на Испания (споменава се още в готварските книги от средновековието) често се бърка с вездесъщия френски крем брюле. Има обаче някои различия, не само по отношение на ароматите - испанската версия включва лимонова и/или портокалова кора и канела, докато французите използват ванилия; за приготвянето на френския десерт се използва крем, а за испанския - обикновено само мляко. Методът на приготвяне също е различен - за испанския десерт се използва царевично брашно (царевично нишесте) и се сгъстява докато се охлажда, докато френският се приготвя във фурната, обикновено на водна баня. И двата са еднакво вкусни, но испанската версия е малко по-лека за задаващото се лято...\nСложете млякото (оставете си около 200 мл, в които да разтворите царевичното брашно) заедно с лимоновата и/или портокаловата кора и пръчката канела в тенджера с дебело дъно на умерен котлон, докато достигне точката на кипене. Отстранете от котлона и го оставете да се охлади леко (за около 15 минути). Прецедете млякото в купа през фино сито. Изхвърлете кората и канелата.\nРазтворете царевичното брашно в останалото мляко и го изсипете в купа с жълтъците и захарта. Разбъркайте, докато се съчетаят добре. Добавете охладеното и прецедено мляко към тази смес, като разбърквате бързо и непрекъснато с дървена лъжица или миксер, за да се избегне образуването на бучки.\nИзсипете в тенджера и варете на умерен огън за около 10 минути, докато се сгъсти, като непрекъснато бъркате с дървена лъжица. Сместа е готова, когато остава по задната част на лъжицата.\nРазпределете крема в 6 малки купички и ги покрийте с фолио (найлон) или с пергаментова хартия, за да не се образува коричка. Оставете крема да се охлади, преди да го сложите в хладилника.\nОтстранете фолиото или хартията непосредствено преди сервиране и поръсете всеки десерт със захар. Или карамелизирайте с горелка или поставете купичките с крема под гореща скара, докато захарта стане тъмно кафява и се карамелизира. Бъдете внимателни, тъй като може да изгори много бързо.\nОхладете в хладилника преди сервиране. В идеалния случай карамелът би трябвало да се втвърди при охлаждане - просто трябва да го докоснете с лъжица, за да го „натроишите” преди ядене. Контрастът между твърдия и хрупкав карамел и мекия кадифен крем отдолу е това, което наистина прави този десерт!\nКатегории: Crema CatalanaКаталонски яйчен кремСредиземноморски рецептиДесертиКремове


Арета Франклин и Цецо Елвиса пренесоха Ню Йорк в София | МИКА: Музика и лайфстайл\nСнимкa: VIP Communication PR\nГласовитите двойници на Елвис Пресли и Арета Франклин – Цецо Елвиса и Нели Грегори, пренесоха неустоимата атмосфера на нощния Ню Йорк в центъра на София. Гостите, сред които Киро Скалата, Коцето Калки, дизайнерката Милена Вельова, родни светила в медицината, журналисти и бизнесмени, бяха посрещнати от ентъртеймънт мениджъра на обновения пиано бар Ню Йорк – Иван Иванов – Айвън.\nСлед успешното му участие в двата най-престижни музикални конкурса – “Бургас и морето” 2015 и “Златният Орфей” 2015, където бе одобрен, преборвайки десетки конкуренти, шоуменът се впусна в нова авантюра и запя на сцената хитове на Джо Кокър.\nАйвън е подготвил атрактивна и уникална за столичния нощен живот програма с TRIBUTE концерти в различни звездни версии.\nПред входа на бара е паркиран луксозен парти-бус за гостите на “Ню Йорк”.


Akicity Jamor River - НАЙ-НИСКИ ЦЕНИ от agoda.com\nRua Policarpo Anjos, 73, Cruz Quebrada-Dafundo, Оейрас, Португалия, 1495-744 - Покажи на картата\n"Beautiful view - facing seaside Location - it is located we..."\nАко това, което търсите е хотел с добро местоположение в Caxias, не се колебайте, а изберете Akisol Jamor River. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Akisol Jamor River Ви осигурява възможно най-комфортния престой. Най-важните съоръженията на хотела са безплатен WiFi достъп във всички стаи, летищен трансфер, семейна стая.\nНасладете се на висококачествените удобства по време на престоя си тук. В някои стаи са на разположение климатик, балкон/тераса, хладилник, микровълнова фурна, кът за сядане, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Akisol Jamor River.\nМестен данъчен номер: 5072/AL\nМоля, уведомете предварително Akicity Jamor River за очаквания час на пристигането ви. При пристигане се изисква гаранционен депозит от 150 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети. Номер на лиценза: 5072/AL\nВсички типове туристи (11) Семейство с малки деца (5) Семейство с големи деца (1) Група (5)


Как да измъкнем бълха от котка -\nМного животни имат бълхи, включително котки. Тези кръвосмучещи насекоми паразитират върху кожата. Повечето бълхи имат свой специфичен или "истински" собственик. Така котките са засегнати от бълхи от вида Ctenocephalides felis. Временно те могат да преминат на други животни, както и хора .\nБълхите причиняват силен сърбеж, възпаление на кожата, дерматит, при тежко увреждане може да се появи анемия. Паразитите също са опасни, тъй като са носители на някои видове хелминти (краставица тения - Dipilidium caninum), както и инфекциозни заболявания като чума и туларемия.\nКакви са признаците на бълхи при котките\nКак да разбера, че котка има бълхи\nКак да се отървете от котка от бълхи\nПредотвратяване на появата на бълхи при котки\nБълхите са малки насекоми, размерът им варира от 2 до 4 мм. Те имат почернело-кафяво тяло, сплескано отстрани. При благоприятни условия на околната среда (висока влажност, ниска температура) паразитите могат да живеят без храна до една година.\nБълхите се размножават в постелята, където снасят яйцата си. Повечето яйца се натрупват на места, където котките обичат да лежат (спално бельо, легло, мека мебел и др.). След 2 седмици ларвите излизат от яйцата под формата на малки червеи, които не могат да се видят с просто око. Ларвите се хранят с отпадните продукти на полово зрели индивиди, както и с органични вещества, които могат да бъдат в боклука. Ларвата се разтопява няколко пъти и се превръща в хризалис. В това състояние тя може да поддържа жизненоважна дейност в продължение на много месеци. В тази статия ще ви кажем как да извадите бълха от котка и как да определите дали котка има бълхи.\nЖивотното непрекъснато сресва мястото на ухапване.\nПо време на ухапване бълха инжектира слюнка в раната, което причинява локална алергична реакция. Това се проявява от сърбеж, зачервяване и безпокойство на котката. Животното непрекъснато сресва мястото на ухапването, като същевременно го наранява, в резултат на което могат да се появят драскотини и малки рани. С лош имунитет, както и недохранване, дерматит и дори екзема могат да се появят.\nЧесто засегнатите от бълхи котки развиват анемия. Малките котенца, които много по-трудно понасят болестта, са особено силно засегнати. Те могат да наблюдават:\nтежка анемия (проявява се от бледност или цианоза на видимите лигавици);\nима случаи на смърт.\nБълхите се концентрират върху тялото на котката на места, които са недостъпни за нея:\nНасекомите много скачат, така че лесно прескачат от едно животно на друго.\nОбикновено котките се заразяват с бълхи по време на разходки (бълхите са постоянно на земята) или при контакт с болни животни. Но фактът, че животното не ходи на улицата, не означава, че котката не може да се разболее. Можете да донесете бълхи или техните ларви в къщата:\nс мръсни обувки;\nдруги замърсени предмети (велосипед, детска количка и др.).\nДиагнозата се поставя въз основа на задълбочен преглед и откриване на паразитни насекоми по кожата на котката. Инспекцията се извършва най-добре при добро осветление в интермаксиларното пространство, горната част на шията и корема, тъй като тези места са любими сред бълхите. Необходимо е внимателно да разнесете козината и внимателно да я разгледате:\nАко интензивността на инвазията е голяма, тогава веднага можете да забележите тичащите насекоми.\nПри малка лезия изследването може да отнеме по-дълго време.\nПодозрението за наличие на бълхи при котка с отрицателен визуален преглед трябва да възникне при периодично безпокойство на животното, чести надрасквания или „щракане“ на зъбите по кожата и козината.\nСпециални средства ще помогнат за премахване на бълхи от котка.\nВажен момент при лечението на котките от бълхи е поддържането и поддържането на чистотата в стаята. Необходимо е постоянно да се извършва дератизация, дезинсекция на подовете, местата за използване на животното, постелки, трансфери, предмети за грижа и всичко, което има близък контакт с котката. Особено внимание трябва да се обърне на мека мебел и недостъпни места в апартамент или къща. Диваните, фотьойлите, възглавниците трябва да се вакуумират възможно най-често, което ще намали броя на ларвите и яйцата на повърхността им.\nВ момента във ветеринарните аптеки има широка гама от лекарства, които помагат в борбата с бълхите при котките. Лекарствата се предлагат под формата на:\nПреди да изберете конкретен продукт, е необходимо да се консултирате с ветеринарен лекар. В крайна сметка методът на лечение зависи от интензивността на лезията на котката. По правило във ветеринарните аптеки работят специалисти с ветеринарно образование, така че на техните препоръки може да се разчита безопасно.\nТрябва да се помни, че главно лекарствата действат на възрастните бълхи и практически не унищожават ларвите.\nКотка може да рестартира отново и отново. Следователно, понякога е необходимо да се извърши обработка няколко пъти, докато се получи положителен резултат.\nПо време на лечението на котката трябва ясно да следвате инструкциите, приложени към лекарството. Неправилната употреба, както и предозирането може да доведе до сериозно отравяне на домашния любимец. Всяка инструкция описва подробно как да обработвате и с какъв интервал от време. Инжекция срещу бълхи най-добре ще бъде оставена на ветеринарен лекар.\nВажно! Има някои основни противопоказания за употребата на лекарства против бълхи:\nотслабени, болни, изтощени животни;\nИма противопоказания за всяко средство против бълхи, затова преди да лекувате вашия домашен любимец, трябва внимателно да ги прочетете.\nЕдин от основните начини за борба с появата на болестта е поддържането на чистота в помещението и спазването на елементарни правила за отглеждане на котки.\nИзбягвайте тесен контакт на котки с болни, бездомни, домашни животни.\nПредметите за грижа, спалното бельо, носенето и др. Трябва да бъдат дезинфекцирани с варене или специални средства (инсектоакарициди), продавани във ветеринарните аптеки.\nМокро почистване всеки ден, добавяйте инсектициди във водата веднъж седмично, старателно почиствайте всички труднодостъпни места (място под легла, дивани, гардероби, дъски, ъгли и др.).\nПериодично (периодът зависи от продължителността на лекарството), лекувайте котката с всякакви средства от бълхи.\n27 октомври 2014 г. в 13:59 ч\nСпоред мен още един важен момент, който не беше отбелязан в статията: важността на избора на продукт специално за животното, по-точно за неговия характер. Взех две тестващи средства против бълхи за котката си в магазин за домашни любимци за тестване: капки върху холката и спрей. Отначало се опитах да го лекувам със спрей, в резултат на това - той се скри под дивана, а всички бях одраскан. Не му харесваше тази екзекуция (въпреки че преди това имах коте, което доста лесно понасяше лечението със спрей). Капките се получиха идеално, котката всъщност не разбра нищо, тъй като вече бях приключила с прилагането им. И сега само обработвам носилката и нося със спрея, тъй като е плат. Ако от производителите, тогава предпочитам руските, обикновено вземам барове - има пълна линия от капки до яки и спрейове.\n6 август 2015 г. в 23:21\nТук също предпочитам барове, капки и спрей - нито един сезон не може без тях, а яката взе фитодока - репелент на растителна основа\n16 юни 2016 г. от 14:01 часа\nЗа мен една капка е по-удобна. Дана ултра нео. Изпусната в холката и котката няма да премахне нещо като яка, нито ще устои, когато давате хапчето, още по-малко каквото и да било вреда, основното е да капете според инструкциите.\n15 август 2016 г. в 4:36 ч\nБлагодаря за съвета, ще се опитаме да се отървем от тези бълхи ((в противен случай те ни ухапват за краката (((\n6 септември 2016 г. в 12:32 часа\nИ за мен яката е по-добра. Въпреки че е като да спорите кой е по-хубав: блондинки или брюнетки)) Но ние също имаме ултра яка на производителя на api-san. Има три вещества, едното от които действа върху външни паразити, а едното върху вътрешните (нематоди), третото - върху ларвите. Обясниха ми го във ветеринарната аптека. Според моя опит ефективността е сто процента. Носен от началото до края. Три пъти вече купени.


Киев, 05 октомври 2021.- Родината ни лидира по броя на политици, фигуриращи в офшорното разследване «Pandora Papers». Измежду 336 фигуранти ние имаме 38 души. Сред тях е и президентът Володимир Зеленский, скатал в офшорка $40 млн. Именно такава сума получи неговото шоу «95 квартал» през 2012 г, след като премина към ТВ-канал «1+1», чийто собственик е олигархът Игор Коломойский, разследван в САЩ за пране на пари.\nОт администрацията на Зеленский казват, че случаят е отпреди почти 10 г. и в него няма никакъв криминал - «тогава всички правили така». Но анализаторите в Украйна за категорични, че тук най-вече става дума за морал, и този скандал непременно ще се отрази върху рейтинга на президента, който като че ли иска да управлява още един мандат (първият свършва през 2024 г.).\nНа второ място по броя на фигурантите в «Pandora Papers» е Русия с 19 лица, на трето – Колумбия и Хондурас с по 11 лица., следвани от Нигерия, Бразилия, Ангола, Великобритания. Твърди се, че там няма нито едно лице от САЩ, Швеция, Австралия и Канада.\nНа 03 октомври Международният консорциум на журналисти публукива разследването «Pandora Papers», в което участваха 600 журналисти от 150 медии от 117 страни. Украйна беше представена от проекта «Слидство.Инфо», който в неделя (03 октомври) в Киев, след множество пречки от страна на властта, все пак излъчи разследването си. В него фигурират, както вече стана дума, 38 души – все лица, близки до президента Володимир Зеленский, като някои от тях сега заемат отговорни държани длъжности.\nВолодимир Зеленский (43 г.) става президент на Украйна през 2019 г., след като придобива популярност в сериала «Слуга на народа», в който играе роля на обикновен учител с колело, по волята на съдбата станал президент на Украйна. На балотажа за него гласуват 73% от украинците, а за конкурента му Петро Порошенко - 25%. Сега рейтингът на Зеленский е около 30%.(УВести)\nФилмът на «Слидство.Инфо» за офшорката на Володимир Зеленский и негови хора може да се види (на украински език, но със субтитри на английски език) ТУК


AUTO BILD България / Audi TT RS Facelift: нова визия, познат двигател\nКато последен представител на семейството на ТТ сега топмоделът получава фейслифт. Преработеното TT RS може да бъде поръчано веднага и се разпознава по следните дизайнерски елементи: предната броня има по-големи въздухозаборници, които имат вертикални „ребра“ от външната и от вътрешната страна. Праговете имат черни добавки, които не се срещат при стандартните изпълнения на фейслифта.\nОтзад промените са изразени най-силно. Под стоповете има „fake” въздухозаборници към калниците, наподобяващи RS 4. Дифузьорът също е леко променен и е допълнен от т.нар. „дизайнерски елементи“. На антикрилото са добавени странични Winglets. Иначе всичко отвън изглежда като при стария модел – същото важи и за техниката под капака. Въпреки WLTP 2,5-литровият „петак“ не губи от мощността си. Агрегатът генерира 400 к.с. и 480 Нм, което означава, че и динамичните постижения са без промяна. Освеженото TT RS може да бъде поръчано веднага, като цените за Германия стартират от 67 700 евро (ок. 135 000 лв.) за версията Coupe и от 70 500 евро (ок.141 000 лв.) за изпълнението Roadster. С други думи, TT RS е поскъпнало с около 2000 лв.\nНовост за интериора е дизайнерският пакет RS със сини или червени акценти по коланите, дюзите за вентилация и стелките. Автомобилът е оборудван с разширения дизайнерски пакет, разпознаваем по цветните облегалки на предните седалки и синята централна конзола. Всички други „RS-добавки“ като спортните седалки, облеченият в кожа/Alcantara волан и специалните RS-уреди вкл. и светлина за превключване са познати от модела преди фейслифта.


КНСБ – Габрово отбеляза Деня на труда със синдикален куиз | Gabrovo News\nРегионалният съвет на КНСБ отбеляза със синдикален куиз в Габрово Деня на труда и международната работническа солидарност – 1 май, който е и празник на Конфедерацията.\nСъбитието се проведе от 11.00 часа в двора на Народно читалище „Будителите 2017” в центъра на областния град, което бе партньор на синдиката в организацията.\nВ началото на тържеството областният координатор на КНСБ Росица Йонкова отправи първомайски поздрав към присъстващите синдикалисти, дошли с техните семейства и приятели.\nВодещ на синдикалния куиз беше Светослав Славчев, артист и синдикален председател на КНСБ в габровския театър, както и председател на читалището.\nИграта се проведе по регламент в няколко кръга между отборите „Труд” и „Заплата”.\nУчастниците мериха знания по въпроси свързани с трудови, осигурителни и синдикални права, както и теглиха въже, целиха мишени и отгатваха поговорки за труда чрез рисуване. С малка преднина победител стана отбор „Труд”.\nОрганизаторите предоставиха възможност на децата да творят с тебешир на асфалта и те създадоха заедно една мащабна цветна творба, а в спортната част помагаха на участниците.\nОсвен награди за играчите, всички присъстващи получиха комплимент от Регионалния съвет на КНСБ – Габрово, който да им напомня за празника, изпълнен с настроение и музика.\nПодобни теми:акцентГабровогабровски новиниКНСБКНСБ-Габровоновининовини Габровоновини от ГабровоРосица Йонкова


синоптик петрич | шуменски новини\nВреме: Краткотраен дъжд Прогноза: Min 8° C / Max 13° C 16°C. Време: Краткотраен дъжд Прогноза: Min 13° C / Max 18° C\nGaltane Na Sperma китайски сайт за електроника Китайски магазини. който предлага множество електроника, продукти за дома и градината, дрехи и аксесоари на достъпни цени. StrawberryNET.com е най-големия сайт за. Китайски сайт за въдици. Дата на публикация: 20.01.2018. На сайта ще откриете дамски и мъжки дрехи, чанти, продукти за красота, бижута, аксесоари за коса, играчки и дрехи за деца\nWorld Wide Weather Forecast from Digital Systems and TV-MET, Метеорологични наблюдения\nодз пловдив ОДЗ Едгар Бороу Пловдив – Plovdiv, Bulgaria – Day Care. – ОДЗ Едгар Бороу Пловдив, Plovdiv, Bulgaria. 86 likes · 173 were here. Day Care Ситуации за детска градина. В тази секция ще намерите всички ситуации за детски градини, разработени от авторския колектив на "Нимеро", ОДЗ "Ралица" – Пловдив и ОДЗ "Делфинче" -. ОДЗ Буратино\nПрогнозата за времето стана най-гледаната тв рубрика Най-желаните жени в държавата изместиха плеймейтките Всеки ден малко преди 20 часа всички гледат телевизия.\nИзчисляване на разстояния при пътуване с автомобил в Гърция. Избиране на начална и крайна точка. Лесна промяна на междинните селища. Интерактивна онлайн карта на български. Сателитна карта, релефна карта, хибридна.\nОбщинският съветник от ВМРО К. Стойков с щуро ергенско парти! Доведоха му специална гостенка, която младите войводи прехвърляха настървени от ръка на ръка Общинският съветник от ВМРО и лидер на младежите Кирил.\nДежурният синоптик обяви ще има ли голяма аномалия в следващите 24 часа.\nПетрич говори, схемата е мистериозна, всички са чули за нея, но не знаят как.\nПрогноза за времето в Девин, България. 10-дневна прогноза, 7-дневна и 14-дневна прогноза на времето в Девин. Новини и дългосрочна прогноза за времето в Девин. Прогноза за снежната покривка в планините и условията на.